title: Vestmannasaaret

text: Vestmannan saariryhmä on, kuten muukin Islanti, tuliperäistä aluetta. 1900-luvulla alueella on ollut kaksi suurta tulivuorenpurkausta: Eldfellin purkaus 1973, joka aiheutti saarten 5 000 hengen väestön evakuoinnin Islantiin, sekä vuoden 1963 purkaus, jonka seurauksena syntyi Surtseyn saari.


title: Vestmannasaaret

text: Vuosina 1998–2003 "Free Willy" -elokuvien tähti, miekkavalas Keiko, oli sijoitettuna saarilla sijaitsevaan sopeutusaltaaseen.


title: Vestmannasaaret

text: Vestmannasaaret on tunnettu jokakesäisestä Þjóðhátíð-festivaaleistaan, jotka järjestetään elokuun alussa. Tapahtuma sai alkunsa, kun saaren asukkaat eivät päässeet viettämään Islannin asutuksen tuhatvuotispäivää (Verslunarmannahelgina) Islantiin myrskyisän sään takia. Tällöin he päättivät järjestää omat juhlansa Heimaeyn saarella. Ensimmäisten seitsemänkymmenen vuoden ajan juhla oli pääasiassa perheille tarkoitettu, mutta 1900-luvulla siitä muodostui nuorison suosima festivaali.


title: Thalia

text: Thalia on:


title: Xidi

text: Xidi (, pinyin: Xīdì) on noin tuhannen asukkaan kylä Anhuin maakunnan eteläosassa Kiinassa. Xidi alkoi kehittyä vuoden 1465 jälkeen, kun 400 vuotta aiemmin kylään tullut Hun suvun jäsenet alkoivat toimia kauppiaina. Kylään rakennettiin tämän jälkeen monia yksityisiä ja julkisia rakennelmia. Xidin yli 300 rakennuksesta 124 on säilynyt hyvin, ja monet näyttävästi koristelluista rakennuksista ovat edelleen Ming- ja Qing-dynastioiden aikaisessa ulkoasussaan. Läheisen Hongcunin kylän kanssa Xidi valittiin vuonna 2000 Unescon maailmanperintöluetteloon, mikä on lisännyt alueen matkailua, josta tulevista lipputuloista asukkaille on luvattu korvaus, jos he pitävät kylän rakennukset perinteisessä ulkoasussa.


title: Xidi

text: Noin 13 hehtaarin laajuinen Xidi sijaitsee vuorten ympäröimänä Anhuin maakunnan eteläosissa. Laaksoon pohjoisesta ja idästä virtaavat joet yhdistyvät kylän eteläpuolella Huiyuan-sillan luona. Xidi sijaitsee subtrooppisella vyöhykkeellä, ja siellä vallitsee kostea monsuuni-ilmasto. Vuoden keskilämpötila on 15,8 astetta.


title: Xidi

text: Kolme puroa jakaa Xidin osiin. Kylän kolme pääkatua kulkevat itä–länsi-suuntaisesti kylän halki, ja ne on päällystetty Yin piirikunnalta löytyvällä graniitilla. Pääkaduista lähtee rakennusten väliin kapeita kujia, ja kaikkien julkisten rakennusten edessä on pieni aukio.


title: Xidi

text: Xidi rakennettiin Huangyou-kautena (1049–1054) Pohjoisen Song-dynastian aikana. Kylän kehittyminen liittyi läheisesti Hun suvun vaiheisiin. Suku oli adoptoinut vuonna 904 Tang-dynastian aikaisen keisarin Zhaozongin pojan, kun Zhaozong oli pakotettu luopumaan kruunusta. Poika sai nimekseen Hu Changyi, ja hänen jälkeläisensä Hu Shiliang muutti Xidiin perheensä kanssa vuonna 1047.


title: Xidi

text: Hut alkoivat toimia kauppiaina vuonna 1465, jolloin myös kylän väkiluku alkoi kasvaa. Kylään rakennettiin myös merkittäviä yksityisiä ja julkisia rakennuksia sekä Huiyuan- ja Gulai-sillat. Suvun jäsenet vaikuttivat 1600-luvun puolivälistä 1800-luvun puoliväliin talouselämän lisäksi politiikassa. Monet suvun jäsenistä etenivät Ming- ja Qing-dynastioiden aikana keisarillisiksi virkamiehiksi. Tuona aikana kylän väkiluku kasvoi parhaimmillaan 600 asukkaaseen, mutta kylän kehitys pysähtyi, kun Anhuin kauppiasyhteisöjen merkitys heikkeni Qing-dynastian loppuvaiheissa.


title: Xidi

text: Xidi suojeltiin maakunnallisella tasolla vuonna 1987. Xidi ja läheinen Hongcun valittiin vuonna 2000 Unescon maailmanperintöluetteloon yhteiskohteena nimellä Eteläisen Anhuin muinaiset kylät. Paikallisviranomaiset päättivät suojella yksityisomistuksessa olevia rakennuksia lupaamalla yksityisille osuuksia pääsylipputuloista, jos niiden omistajat säilyttävät omistuksensa perinteisessä asussa.


title: Xidi

text: Xidin kylässä on noin 1 020 asukasta, ja suurimman osan sukunimi on Hu muistona kylään vuonna 1047 muuttaneesta Hu Shiliangista. Alueen kylissä käytetään edelleen aika paljon vanhoja sanoja ja äänteitä, joten paikallinen murre eroaa huomattavasti mandariinikiinasta.


title: Xidi

text: Xidista on tullut merkittävä matkailukohde erityisesti Unescon maailmanperintöluetteloon pääsemisen jälkeen. Samalla kun kylää on alettu markkinoida matkailukohteena, niin paikallishallinto on modernisoinut infrastruktuuria. Sinne on rakennettu vesijohtoverkosto ja kylpyhuoneita. Vuonna 2010 kylässä vieraili yli 650 000 ihmistä, ja vuosien 2005–2010 aikana matkailijoiden määrä on noussut vuosittain 10–15 prosenttia. Lipputuloja kylästä saatiin vuonna 2010 noin 26 miljoonaa renminbia, ja jokaiselle kotitaloudelle siitä jaettiin 8 000 renminbia.


title: Xidi

text: Xidin rakennukset on tehty puusta ja tiilistä ja ne on koristeltu näyttävästi. Rakennuksissa on yleensä sisäpiha ja kolme symmetrisesti jaettua huonetta. Keskellä on aula ja sen kummallakin puolella sivuhuoneet. Kaltevilla katoilla on harmaat kattotiilet, ja ulkoseinissä on turvallisuussyistä hyvin pienet ikkunat. Ikkunat on usein koristeltu kukka-aiheilla tai geometrisillä kuvioilla. Ovien yläpuolella on paneeleita, joihin on kaiverrettu kukkia, lintuja, kaloja ja historiallisia kohtauksia. Monien rakennusten edustalla on pieni puutarha. Paikoin talot on yhdistetty pienillä silloilla katuihin, ja talojen edustalla on kivisiä penkkejä. Talot ovatkin pääosin edelleen Ming- ja Qing-dynastioiden aikaisessa ulkoasussaan.


title: Xidi

text: Kylän sisääntuloväylällä on 12,3 metriä korkea ja 9,95 metriä leveä porttirakennelma. Marmorista rakennettu portti on muodostunut neljästä pylväästä ja kolmesta kulkuaukosta. Vuonna 1578 rakennetun portin keskimmäiseen pylvääseen on hakattu neljä paria ryömiviä leijonia. Sivuaukkojen arkkitraavissa on kuvattu monia suojelushahmoja. Muita kylän merkittävimpiä rakennuksia ovat muun muassa entinen Hu Shihengin kotitalo, joka rakennettiin 1600-luvun lopulla Hun suvun esi-isien palvontapaikaksi, ja Dafun talo.


title: Xidi

text: Xidissa on kaikkiaan yli 300 asuinrakennusta, joista 124 on säilynyt hyvin. Kylän rakennuksista noin 30 prosenttia arvioitiin kuitenkin 1900-luvun lopussa olevan entisöinnin tarpeessa.


title: Need for Speed

text: Need for Speed (NFS) on Electronic Artsin luoma tunnettu ajopelisarja, jonka pelejä on julkaistu useille laitealustoille. Useimmiten peleissä keskitytään ajamaan urheiluautoilla pitkin ratoja.


title: Need for Speed

text: "Need for Speed" -sarjan juuret ovat Distinctive Softwaressa, kanadalainen tietokonepelien kehittäjien ryhmä, jonka Electronic Arts osti ja muutti sen omaksi Kanadan osajaostokseen. Ennen EA:n yritysostoa, Distinctive Software oli luonut sellaisia ajopelien kulmakiviä kuin "Stunts" ja "".


title: Need for Speed

text: Pelisarja sai alkunsa vuonna 1994 alun perin 3DO-konsolilla julkaistulla ja PC:lle käännetyllä pelillä "The Need for Speed". Tämä kuulua "Test Drive" -autopeliä jäljittelevä peli sai lehdistöltä suopeita arvosteluita. "Need for Speed" jäi ainoaksi realismia tavoittelevaksi peliksi koko sarjassa.


title: Need for Speed

text: Pohjois-Amerikassa sarjan nimen alla julkaistiin myös Infogramesin (nykyinen Atari) kehittämät "V-Rally" (1997) ja "V-Rally 2" (1999) -rallipelit.


title: Need for Speed

text: "The Need for Speed" (tai "NFS") on vuonna 1994 julkaistu ajopeli. Se julkaistiin alun perin 3DO-konsolille, PC-versio ("DOS") julkaistiin vuotta myöhemmin. Myös Sega Saturn ja PlayStation saivat omat versionsa vuonna 1996. Peli jäljitteli "Test Drive" -pelisarjan tunnelmaa lisäämällä niistä tutut poliisien takaa-ajot ja tutkanpaljastimen, pelintekijöistä osa oli ollut tekemässä "Test Driveä" ja suosittua "Stunts"-ajopeliä.


title: Need for Speed

text: "The Need for Speed Special Edition" oli alkuperäispelin uudispainos, jonka mukana tuli sekä DOS- että Windows 95 -versiot. Windows 95:lle räätälöity versio tuki DirectX 2:ta ja verkkopelimahdollisuutta TCP/IP:n yli. Pelin mukana tuli kaksi uutta rataa ja pelimoottoria oli rukattu uuteen uskoon. Arvosteluissa kritisoitiin ennen kaikkea kasvaneita laitetehoja.


title: Need for Speed

text: Pelin nimi Euroopassa oli "Road Challenge", mutta Yhdysvalloissa "High Stakes".


title: Need for Speed

text: Pelin Euroopan julkaisun nimi oli "Porsche 2000", paitsi Saksassa ja Etelä-Amerikassa, jossa se julkaistiin nimellä "Need for Speed: Porsche". Pohjois-Amerikan julkaisun nimi sitä vastoin oli "Porsche Unleashed".


title: Need for Speed

text: "Need for Speed: Underground 2" on vuonna 2004 julkaistu, Electronic Artsin kehittämä ja julkaisema ajopeli. Se on "Undergroundin" jatko-osa. Peli on saatavilla Nintendo GameCubelle, PlayStation 2:lle, Xboxille, Nintendo DS:lle, Game Boy Advancelle sekä Microsoft Windowsille.


title: Need for Speed

text: "Underground Rivals" oli PlayStation Portable -käsikonsolille tehty versio Undergroundista.


title: Need for Speed

text: "Need for Speed: Most Wanted" julkaistiin 21. marraskuuta 2005 ja se oli yksi ensimmäisistä Xbox 360 -konsolin peleistä. Pelin edeltäjäänsä "Need for Speed: Underground 2":een verrattuna pelin konsepti oli vedetty suhteellisen uusiksi.


title: Need for Speed

text: Most Wantedissa tehtävänä on voittaa kilpailuja ja kerätä tarpeeksi liikennerikkomuksia, jotta pelaaja pystyisi nousemaan eräänlaisella katukilpailijoiden ”mustalla listalla” seuraavaan vastustajaan. Mustalla listalla on 15 ajajaa, jotka ajavat eri autoilla, joista jokaisen auton voi voittaa.


title: Need for Speed

text:
Pelistä julkaistiin myös erikoisversio, Black Edition, jonka mukana tuli kaksi uutta automallia (BMW M3 GTR (E46) ja vuoden 1967 Chevrolet Camaro), kilpailua ja pelin tekemisen taustoihin perehdyttävä levy.
Black Editionissa on esimerkiksi yksi Blacklist-kuljettaja enemmän kuin alkuperäisessä pelissä nimeltään Rog, joka on Black Editionissa 16. kuljettaja.


title: Need for Speed

text: "Most Wanted" oli PlayStation Portablelle tehty versio vuoden 2005 "Most Wanted" -pelistä.


title: Need for Speed

text: "Need for Speed: Carbon" on kanadalaisen EA Black Boxin kehittämä ajopeli. Peli julkaistiin 2. marraskuuta 2006. "NFS: Carbon" eroaa edeltäjästään "" siten, että tämä sijoittuu yöhön, samoin kuin "", "" ja "". Pelissä on mukana myös poliisit.


title: Need for Speed

text: Need for Speed Carbonin Nintendo DS:lle ja PlayStation Portablelle tehty versio "Carbonista".


title: Need for Speed

text: "Need for Speed: ProStreet" julkaistiin marraskuussa 2007. Yksi pelin uudistuksista on tarkka vauriomallinnus, mutta siinä ei ole vapaata ajoa.


title: Need for Speed

text: "Need for Speed: Undercover" julkaistiin marraskuussa 2008. Se on toiminnantäyteinen ja tarinavetoinen peli, joka ei kerännyt kovinkaan paljon kiitosta.


title: Need for Speed

text: "Need for Speed: Shift" keskittyy rata-autoiluun, kuten "ProStreet". Peli julkaistiin syyskuussa 2009 ja sen kehitti pelisarjasta poiketen lontoolainen Slightly Mad Studios.


title: Need for Speed

text: "Need for Speed: Nitro" on Nintendo DS:lle ja Wiille julkaistu ajopeli. Peli julkaistiin Pohjois-Amerikassa 2. marraskuuta 2009, ja Euroopassa 6. marraskuuta.


title: Need for Speed

text: "Need for Speed World" oli ilmainen online-moninpeli.


title: Need for Speed

text: "Pääartikkeli: "


title: Need for Speed

text: "Shift 2 Unleashed" on jatkoa vuoden 2009 "Shiftille". Peli on edeltäjänsä tavoin ratakisaamista. "Shift 2 Unleashed" julkaistiin maaliskuussa 2011.


title: Need for Speed

text: "The Run" julkaistiin marraskuussa 2011. Peli on tarinapainotteinen, toisin kuin muutamat aiempien vuosien pelit. Pelin juoni kertoo elämän ja kuoleman kilpailusta läpi Yhdysvaltojen, eli pelissä on monenlaista maastoa aina lumivuorista aavikoihin. Pelissä ei ole avointa maailmaa.


title: Need for Speed

text:
"Need for Speed: Most Wanted" julkaistiin lokakuussa 2012.
Alustoina on ainakin Microsoft Windows, PlayStation 3, Xbox 360, PlayStation Vita, iOS ja Android, alkaa vuonna Pohjois-Amerikassa 30. lokakuuta 2012 ja Wii U version jälkeen vuonna 2013. Peliä voi käyttää myös Playstation Moven kanssa.


title: Need for Speed

text: "Need For Speed: Rivals" julkaistiin marraskuussa 2013.


title: Need for Speed

text: "Need For Speed: No Limits" julkaistiin vuonna 2015


title: Need for Speed

text: "Need For Speed: Payback" julkaistiin vuonna 2017


title: Onni Paronen

text: Onni Kullervo Paronen (2. tammikuuta 1918 Viipuri – 22. elokuuta 2010 Oulu) oli suomalainen lentomestari ja hävittäjälentäjä, joka saavutti talvi- ja jatkosodan aikana kaikkiaan 12,5 ilmavoittoa Fokker D.XXI, Fiat G.50 ja Messerschmitt Bf 109 -hävittäjäkoneilla.


title: Onni Paronen

text: Paronen oli Suomen ilmavoimien palveluksessa vuoteen 1955 asti, jonka jälkeen toimi Pohjolan Voima Oy:n lentäjänä vuoteen 1965.


title: Willie Johnson

text: Willie Johnson (s. 1913 – k.1980) oli yhdysvaltalainen blueskitaristi (häntä ei pidä sekoittaa Blind Willie Johnsoniin).


title: Willie Johnson

text: Johnson syntyi Mississippin Senatobiassa. Hänet tunnetaan Howlin' Wolfin ensimmäisen levyttäneen yhtyeen kitaristina. Johnson käytti 1940-luvun lopussa ja 1950-luvun alussa ensimmäisten blueskitaristien joukossa sähkökitaraa. Tämä uudenlainen soundi toi paljon huomiota Howlin' Wolfille. Johnson käyttää myös jonkinlaista särösoundia kitarassaan (joskaan hän ei ollut ainut tai ensimmäinen blueskitaristi, joka teki näin). Soundi on saatu aikaan varsinaisen särkijälaitteen sijaan vahvistimen volumenuppeja säätämällä (gain suuremmaksi kuin master volume, jolloin ääni särkyy). Näin aikaan saadun varhaisen särösoundin voi kuulla parhaiten moniäänisiä riffejä sisältävissä kappaleissa kuten "Everybody's in the Mood" ja "Mr. Highway Man". Yksiäänisesti soitettua särjettyä ääntä on hitaissa kappaleissa kuten "Wolf Is at Your Door" ja "My Baby Walked off". Tremoloefektiä on hyödynnetty puolestaan kappaleissa "California Blues" ja "California Boogie". Kun Howlin' Wolf muutti Chicagoon, hänen ei onnistunut saada Johnsonia mukaansa, vaan tämä jäi Memphisiin.


title: Willie Johnson

text: Willie Johnson kuoli Los Angelesissa 67 vuoden ikäisenä.


title: Hongcun

text: Hongcun () on kylä Anhuin maakunnassa, Kiinassa. Se on listattu yhdessä läheisen Xidin kylän kanssa Unescon maailmanperintöluetteloon kohteena "Etelä-Anhuin muinaiset kylät". Hongcun sijaitsee Huangshanin luoteisellä rinteellä.


title: Hongcun

text: Hongcunin perusti vuonna 1131 Han-dynastian kenraali Wang Wen yhdessä sukulaisensa Wang Yanjin kanssa. Wangin kauppiasperheen ansiosta Hongcunin kylä vaurastui ja koki kaksi suurten rikkauksien aikaa 1401–1620 ja 1796–1908. Perhe rakennutti kylään useita hienoja rakennuksia .


title: Hongcun

text: Kylä on järjestäytynyt härän muotoon. Läheinen kukkula (Leigang) voidaan tulkita päänä ja kaksi puuta sen päällä sarvina. Jiyinin joen ylittävät sillat ovat kuin jalat ja kylänrakennukset muodostavat härän vartalon. "Vartalon" sisällä virtaava Jiyin voidaan nähdä suolistona ja järvet mahalaukkuina.


title: Hongcun

text: Noin 150 asuinrakennuksen arkkitehtuuri ajoittuu Ming- ja Qing-dynastian aikaan ja sen on sanottu olevan parhaimpia esimerkkejä tuolta ajalta. Yksi kylän suurimmista asuinrakennuksista, Chenzhi, on pieni museo.


title: Hongcun

text: Hongcunissa kuvattiin myös osia elokuvasta "Hiipivä tiikeri, piilotettu lohikäärme".


title: Wäinö Aaltosen museo

text: Wäinö Aaltosen museo (WAM) on Turussa sijaitseva nykytaiteeseen painottunut taidemuseo. WAM on vuodesta 2009 alkaen hallinnollisesti osa Turun museokeskusta. Näyttelytoiminnan rungon muodostaa Turun kaupungin taidekokoelma, joka sisältää muun muassa huomattavan kokonaisuuden lahjoituksena saatuja Wäinö Aaltosen töitä. Vaihtuvissa näyttelyissä museossa on esillä sekä kansainvälistä että kotimaista modernia taidetta.


title: Wäinö Aaltosen museo

text:
Aurajoen itärannalla III kaupunginosassa sijaitseva modernistisen museorakennuksen on suunnitellut Aaltonen yhdessä poikansa arkkitehti Matti Aaltosen ja tämän vaimon arkkitehti Irma Aaltosen kanssa. Museo avattiin vuonna 1967. Wäinö Aaltosen "Työ ja tulevaisuus" -sarjan kolme veistosta seisovat museorakennuksen terassilla vieraiden vastaanottajana. Näistä teoksista on ajan myötä tullut museon ulkoisia tunnuskuvia. Vaalean travertiinipintaisen rakennuksen edustalla vapaasti seisovat hahmot vaikuttavat luonteeltaan erilaisilta kuin medioiden kautta tutuksi tulleet Eduskuntataloon sijoitetut pronssiveistokset.
Museon terassin satamanpuoleisessa päässä on kahvila ”Cafe Wäinö”, ja museorakennuksessa harjoittaa näyttelytoimintaa myös Valokuvakeskus PERI. Museorakennuksen viereisellä tontilla sijaitsee Ekoluoto, jossa museokeskus järjestää erityisesti kaupunkiekologisia aiheita käsitteleviä projektitaideteoksia. Wäinö Aaltosen museon toimialaan kuuluu vaihtuvien näyttelyjen lisäksi monipuolinen museopedagoginen toiminta ja konserttitoiminta.


title: Wäinö Aaltosen museo

text: Turun museokeskus hallinnoi noin kymmenentuhatta taideteosta käsittelevää kuvataiteen kokoelmaa. Kuvataidekokoelmat painottuvat erityisesti Wäinö Aaltosen taiteeseen, kotimaiseen ja kansainväliseen kuvanveistotaiteeseen ja turkulaiseen taiteeseen. Turun museokeskus hallinnoi lisäksi laajaa valokuvakokoelmaa, jossa on noin 1,5 miljoonaa valokuvaa, mukaan lukien Suomen vanhin valokuva.


title: Wäinö Aaltosen museo

text: Viime vuosina Wäinö Aaltosen museossa on nähty muun muassa Suomen Kuvanveistäjäliiton 100-vuotisjuhlanäyttely, taiteilijaseura Arte ry:n 50-vuotisjuhlanäyttely sekä Turun taideakatemian valokuvataiteen koulutusohjelman 20-vuotisjuhlanäyttely. Kaupungin taidekokoelmaa on esitelty muun muassa "Kuolema ja sen monet kasvot" -näyttelyssä vuonna 2010, vuoden 2011 "Vesi – tunteita ja aistimuksia" -näyttelyssä, sekä "Yhtä juhlaa! Juhlat ja juhlakulttuuri suomalaisessa kuvataiteessa" -näyttelyssä vuonna 2012. Vuoden 2011 "Muotoseikkoja"-näyttelyssä nähtiin esineitä kulttuurihistoriallisista kokoelmista rinnakkain taidekokoelman teoksien kanssa.


title: Wäinö Aaltosen museo

text: Wäinö Aaltosen museon 50-vuotisjuhlavuoden kävijämäärät nousivat kaikkien aikojen ennätykseen: museossa vieraili vuonna 2017 yhteensä 92 000 henkilöä. Juhlavuoden näyttelyohjelmistoon kuului muun muassa yhdysvaltalaisen Jacob Hashimoton näyttely Gas Giants and Uncertain Atmospheres, sekä suurnäyttely Wäinö Aaltonen ja itsenäisyyden vuosisata.


title: Wäinö Aaltosen museo

text:
Kesäkuussa 2009 Wäinö Aaltosen museossa avattiin näyttely nimeltä "Ympyrä – viiva – piste
: Venäläistä avantgardea yksityiskokoelmista". Näyttelyn järjestäjän mukaan se esitteli venäläisen avantgarden pyrkimyksiä ja suuntauksia. Edustettuina olivat muun muassa Kazimir Malevitš ja hänen koulukuntansa, Vladimir Tatlin ja hänen koulukuntansa, Aleksandr Rodtsenko ja Varvara Stapanova, Mihail Larionov ja Natalja Gontšarova sekä Aleksandra Ekster. Mukana oli myös teoksia, joiden tekijät eivät olleet tiedossa. Esillä oli yhteensä noin sata yksityiskokoelmista lainattua teosta.


title: Wäinö Aaltosen museo

text: Taidekriitikko Otso Kantokorpi arvosteli näyttelyn järjestelyjä voimakkaasti. Hän epäili osaa teoksista väärennöksiksi ja ehdotti näyttelyä purettavaksi. Kun muutkin asiantuntijat arvioivat julkisuudessa näyttelyn teosten aitoutta kyseenalaiseksi, museo ilmoitti 30. heinäkuuta 2009 sulkevansa näyttelyn "teosten tekijyyteen kohdistuneiden jatkotutkimusten vuoksi". Sama näyttely päätettiin myös olla järjestämättä Hämeenlinnan taidemuseossa syksyllä 2009 "teosten tekijyyteen kohdistuneiden epäilyjen vuoksi".


title: Wäinö Aaltosen museo

text: Väärennetyt teokset ovat samoja, joita poliisi tutki salakuljetusjutun yhteydessä jo vuosina 1996 ja 1997. Teosten varmistuminen väärennöksiksi vahvistettiin syyskuussa 2010.


title: Wäinö Aaltosen museo

text: Juttu laajeni myöhemmin käsittämään useita haaroja. Poliisi epäili yli 20 ihmisen kaupanneen väärennettyä taidetta Suomen rikoshistorian suurimman taideväärennösjutun lonkeroiden ulottuessa muun muassa Venäjälle, Ranskaan, Viroon ja Ruotsiin. Järjestäytyneeseen rikollisuuteen viittaa se, että kaksi rikollisjärjestö MOREn kuulunutta jäsentä tuomittiin elokuussa 2015 Turun hovioikeudessa.


title: K-linja

text: K-linja oli tasavallan presidentti Urho Kekkosta tukeva ryhmittymä Maalaisliitto/Keskustapuolueessa. Nimen on sanottu muodostuneen johtohenkilöidensä Ahti Karjalaisen, Urho Kekkosen ja Arvo Korsimon sukunimien alkukirjaimista. K-linjan asennoitumiseen vaikuttivat myös Urho Kekkosen poika, vuoden 1958 vaaleissa eduskuntaan noussut Matti Kekkonen sekä kaksi merkittävää poliittista taustavaikuttajaa, kansatieteilijä ja akateemikko Kustaa Vilkuna ja silloinen Raision Tehtaiden pääjohtaja, vuorineuvos Eino Kivivuori.


title: K-linja

text: K-linja pyrki turvaamaan Maalaisliitossa ja myöhemmin Keskustapuolueessa tasavallan presidentti Urho Kekkosen kannatuksen sekä samalla tukemaan linjaa, minkä mukaan hyvät suhteet ja bilateraalikauppa Neuvostoliittoon säilyttämällä kyetään edistämään länsi-integraatiota riskittä. Samalla linjaan kuului myös kommunistien parlamentarisoiminen hallitusvastuulla ja virkanimityksillä.


title: K-linja

text: K-linjan menetelmät olivat kuitenkin sen verran väkeviä, että ne herättivät huomiota.


title: K-linja

text: 1970-luvulla ETYKin jälkeen K-linja kulminoitui Ahti Karjalaisen presidenttiehdokkuuteen, mitä Paavo Väyrynen tuki Keskustapuolueen ylimääräisessä Kuopion puoluekokouksessa 1981. Tiukan äänestyksen tuloksena Keskustapuolueen presidenttiehdokkaaksi valittiin Johannes Virolainen, jota K-linjan mukaan rasitti erityisesti hänen ulkoministeriytensä ns. yöpakkasten aikana 1950-luvun lopulla. Karjalaisen mukaan Virolaisella oli ylipäätään ”niin tavattoman huono nimi Neuvostoliitossa”.


title: K-linja

text: Näin Mauno Koiviston valinta tasavallan presidentiksi helpottui, koska ajateltiin, ettei Neuvostoliitolla ole enää intressiä tukea Ahti Karjalaista niin kuin siinä tapauksessa, että tämä olisi päässyt presidenttiehdokkaaksi Mauno Koiviston tapaan.


title: K-linja

text: Karjalainen oli menettänyt Kekkosen tuen jo 1975, kun Kekkonen nimitti Martti Miettusen hätätilahallituksen sen jälkeen kun Karjalainen oli antanut Kekkosen ymmärtää, ettei Neuvostoliitto pitäisi hyvänä hallituskriisiä ETYKin aikana. K-linjan vaikutusta Keskustapuolueessa pyrki rajoittamaan musta tusina.


title: Valkoinen tee

text: Valkoinen tee on teepensaan teetä, jolla on kaksi toisistaan poikkeavaa määritelmää. Perinteisen kiinalaisen näkökannan mukaan sitä voidaan valmistaa teepensaan kahdesta muunnoksesta ("Camellia sinensis var. khenghebaihao") tai ("Camellia sinensis var. fudinbaihao") Fujian-maakunnassa Kiinassa. Kiinalaista valkoista teetä valmistetaan teepensaan kevätsadosta, sitä on prosessoitu vähän, ja valmistuksessa noudatetaan perinteisiä menetelmiä. Teen uskotaan olevan erityisen terveellistä.


title: Valkoinen tee

text: Muut teentuottajamaat määrittelevät valkoisen teen kiinalaismääritelmästä poikkeavasti ja sitovat määritelmän teepensaasta poimittuihin lehtiin: valkoinen tee sisältää vain kärkisilmuja tai ensimmäisiä lehtiä, jotka kuivataan ja käsitellään vähän. Näin herkkä valkoinen lehtinukka jää koskemattomaksi ja tee vaikuttaa (enemmän) "valkoiselta teeltä". Tämä määritelmä poissulkisi joitain perinteisiä kiinalaisia valkoisia teelaatuja ulkopuolelle, kuten Pai Mu Tan -teen ("valkoinen pioni").


title: Valkoinen tee

text: Esimerkiksi suuria eurooppalaisia teevalmistajia edustava Euroopan teekomitea linjaa sisällyttävänsä molemmat edellä kuvatut valkoisen teen määritelmät omaan valkoisen teen ryhmittelyynsä.


title: Valkoinen tee

text: Valkoinen tee kerätään teepensaan lehtien avautuessa valikoiduilta kasvupaikoilta, ja se valmistetaan fermentoimatta. Nuorten lehtien ansiosta teen maku ei ole kitkerä kuten useissa muissa teelaaduissa. Valkoinen tee on hinnaltaan eräs arvokkaimmista teelajeista, koska se on melko harvinaista. Valkoisessa teessä on teelajeista eniten antioksidantteja.


title: Hatebreed

text: Hatebreed on hardcore punk -yhtye Connecticutin Bridgeportista ja New Havenista, Yhdysvalloista. Alkuperäiset jäsenet Jamey Jasta, Dave Russo, Larry Dwyer ja Chris Beattie perustivat yhtyeen vuonna 1993.


title: Chacon sota

text: Chacon sota käytiin 1932–1935 Bolivian ja Paraguayn välillä Gran Chacon alueesta, jossa luultiin virheellisesti olevan runsaita luonnonvaroja, etenkin maaöljyä. Kiista Chacon alueesta oli syntynyt maiden itsenäistyttyä Espanjan siirtomaavallasta. Sota oli molemmin puolin raskas, mutta se päättyi lopulta Paraguayn voittoon ja se sai suurimman osan kiistellystä alueesta. Sota vaikutti molempien maiden politiikassa vielä pitkään sen päätyttyä.


title: Chacon sota

text: Chaco on noin 298 000 neliökilometrin kokoinen pensas- ja hiekka-autiomaa. Alue sijaitsee Pilcomayo- ja Paraguayjoen välillä. Espanjan hallitessa aluetta se kuului ensin Charcasin tuomiopiiriin, eli kuninkaallisen tuomioistuimen alaisuuteen, joka puolestaan muodostaa nykyisen Bolivian. 1700-luvulla tehtiin kuitenkin hallintouudistus, jolla alueesta tuli osa Cochabamban maakuntaa. Alueen rajat olivat kaiken kaikkiaan Espanjan aikaan huonosti määritelty. Näin Espanjan vallan luhistuessa Paraguaylla, Argentiinalla ja Bolivialla oli esittää vanhoja asiakirjoja, joiden mukaan Chaco kuului niille. Argentiina otti omaksi katsomansa alueet itselleen Paraguaylta kolmoisliiton sodassa vuosina 1865–1870.


title: Chacon sota

text: Bolivian ja Paraguayn osalta kiista jäi vielä ratkaisematta. Varsinaisen sodan esti pitkään molempien maiden köyhyys. Tilanne kuitenkin kärjistyi, kun alueelle alkoi virrata sijoituksia Paraguaysta käsin. Alueelta alettiin esimerkiksi hakata quebracho-puita, joita käytettiin nahan parkitsemisessa. Alueelle muutti myös karjankasvattajia. Paraguaylaisille alueen tuotot alkoivat olla niin tärkeitä, että niitä pidettiin jo elintärkeinä koko maalle. Boliviassa taas aluetta pidettiin tärkeänä, sillä sen kautta päästäisiin Platajoelle. Bolivia oli menettänyt yhteytensä merelle Chileä vastaan käydyn Tyynenmeren sodan yhteydessä vuonna 1884 ja tämän tuottamaa eristäytyneisyyttä kammoksuttiin maan sisäpolitiikassa. Molemmat maat alkoivat rakentaa kiistellylle alueelle vartioasemia, mikä johti yhteenottoihin maiden joukkojen välillä.


title: Chacon sota

text: Maaöljyn löytyminen Andien juurelta sai aikaan villejä spekulaatioita siitä, että myös Chacossa sijaitsisi rikkaita öljyvaroja. Standard Oil etsi öljyä Bolivian tukemana ja Shell Oil Paraguayasta käsin. Kummatkin maat perustivat tukikohtia yhä syvemmälle Chacon alueelle ja 1920-luvun puolen välin jälkeen maiden välillä oli toistuvasti yhteenottoja. Paraguaylaiset hyökkäsivät vuoden 1928 lopulla Bolivian varuskuntaa vastaan ja avoin sota vältettiin vain kun Panamerikkalainen konferenssi teki välitysyrityksen kiistan sopimiseksi. Välitysyritys epäonnistui ja kahakat alueella jatkuivat.


title: Chacon sota

text: Bolivialaisilla oli varaa lentokoneisiin, lentokouluun ja uudenaikaisiin Vickers-aseisiin. Bolivia palkkasi saksalaisen Hans Kundtin ja tämän tovereita kouluttamaan maan sotajoukkoja. Bolivian eliitti uskoi mahdollisuuksiinsa Paraguayta vastaan ja samalla 1930-luvun alussa kansallismielisyys voimistui maassa. Maaliskuussa 1931 Bolivian johtoon nousi presidentti Daniel Salamanca. Hän otti kovan linjan Chacon kysymyksessä ja yhteenotot alkoivat uudestaan vuonna 1931.


title: Chacon sota

text: Sekä Bolivia että Paraguay osallistuivat kesällä 1932 Chacon rauhankonferenssiin Washingtonissa. Neuvottelut keskeytyivät 8. heinäkuuta, kun paraguaylaiset saivat tiedon bolivialaisten joukkojen hyökkäyksestä Fort Lopezia vastaan. Seuraavalla viikolla paraguaylaiset piirittivät Fort Santa Cruzin, mutta luopuivat piirityksestä usean epäonnistuneen hyökkäyksen jälkeen. Näiden tapahtumien jälkeen Bolivia siirsi 50 000 sotilasta käsittäneet kaksi armeijakuntaa paraguaylaisten Corrales- ja Lopez-linnakkeiden edustalle. Paraguay sijoitti vastaavasti 42 000 sotilasta kolmesta armeijakunnasta linnoitetulle rajalinjalle. Bolivialaisten ja sodan ensimmäinen hyökkäys alkoi 29. heinäkuuta. Hyökkäyksen tarkoituksena oli uhata Paraguayn tärkeitä satamia Puerto Casadoa ja Concepciónia Paraguayjoella. Corrales- ja Lopez-linnakkeet kukistuivat jo ensimmäisenä päivänä ja kauempana sijainnut Boquerón kukistui 31. heinäkuuta. Hyökkäys kuitenkin pysähtyi lähes kuukaudeksi rankkojen sateiden muutettua alueen suoksi. Paraguaylaiset käyttivät tätä edukseen ja toivat etulinjaan vahvistuksia.


title: Chacon sota

text: Bolivialaiset suunnittelivat uutta hyökkäystä uutena kohteena paraguaylaisten päämaja Isla Poylla. Hyökkäyksen oli tarkoitus alkaa 11. syyskuuta, mutta paraguaylaisten komentaja José Félix Estigarribia teki vastahyökkäyksen 9. syyskuuta bolivialaisten valtaamaa Boquerónin linnaketta vastaan. Paraguaylaiset hyökkäsivät linnaketta vastaan epäonnistuen monta kertaa, mutta kukistivat sen kuitenkin kahden viikon taistelun jälkeen. Estigarribiasta tehtiin voiton jälkeen Paraguayn armeijan ylipäällikkö. Hyökkäys jatkui lokakuussa ja kuun 10. päivä paraguaylaiset olivat vallanneet takaisin Toledon ja Corralesin. Arcen luona paraguaylaiset joutuivat kiivaampaan taisteluun bolivialaisten kanssa, jotka vetäytyivät vasta kun heitä uhkasi saarto. Edelleen vallattiin myös Alihuati. Etelämpänä paraguaylaisten hyökkäys pysähtyi Saavedrassa bolivialaisten kiivaaseen puolustukseen. Estigarribia valtasi hyökkäyksellään 15 bolivialaisten tukikohtaa ja erotti Bolivian kaksi armeijakuntaa toisistaan. Talvisateet lopettivat kaikki suuremmat sotatoimet alueella.


title: Chacon sota

text: Sateiden aikana bolivialaiset järjestelivät uudelleen asevoimiaan. Muodostettiin kolmas armeijakunta ja alun perin vallankumousta maasta paennut Hans Kundt kutsuttiin takaisin komentamaan sotavoimia. Sateiden jälkeen Kundt järjesti hyökkäyksen Saavedran tilanteen helpottamiseksi 1. maaliskuuta 1933, mutta hyökkäys pysähtyi ilman suuria voittoja. Paraguaylaiset kokivat sodan olevan kansallinen puolustustaistelu hyökkääjää vastaan ja Paraguay aloitti liikekannallepanon. Paraguaylaisten hyökkäys saman vuoden joulukuussa oli paljon menestyksekkäämpi ja he lähes voittivat koko sodan. 15. joulukuuta paraguaylaiset hyökkäsivät bolivialaisten selustaan motittaen puolet Bolivian ensimmäisestä armeijakunnasta. Bolivialaiset menettivät 10 000 miestä kaatuneina, haavoittuneina ja vankeina, sekä suuren määrän sotatarvikkeita. Ensimmäisen armeijakunnan rippeiden vetäytymisen mahdollisti Enrique Peñarandan vastahyökkäys. Tästä palkintona Castillo ylennettiin kenraaliksi ja Bolivian armeijan ylipäälliköksi. Tähän mennessä Bolivia oli menettänyt noin 30 000 miestä ja Paragyay 15 000. Sodan ensimmäinen vaihe päättyi 20. joulukuuta solmittuun 18 päivän aselepoon, jonka ajan bolivialaiset käyttivät armeijansa vahvistamiseen etenkin Ballivianissa.


title: Chacon sota

text: Sotatoimet jatkuivat vuoden 1934 alussa paraguaylaisten etenemisellä. Eteneminen oli kuitenkin hidasta paraguaylaisten tehdessä uusia teitä ja parannellessa vanhoja huoltolinjojen turvaamiseksi. Paraguaylaiset olivat valmiina hyökkäämään Balliviania vastaan huhtikuussa. 25. päivä paraguaylaiset tekivät suuren rintamahyökkäyksen, jonka bolivialaiset kuitenkin löivät takaisin ja aiheuttivat suuret tappiot hyökkääjälle. Tavallisen rintamahyökkäyksen epäonnistuttua päätettiin vaihtaa taktiikkaa. Estigarribia määräsi reservistään joukkoja uhkaamaan Bolivian Santa Cruzin öljyaluetta pohjoisessa toivoen tämän pakottavan bolivialaiset heikentämään asemiaan Ballivianissa. Bolivialaisten kenraali Peñaranda määräsikin noin 12 000 sotilasta paraguaylaisten reservijoukkoja vastaan. Nämä pysäyttivät paraguaylaiset Carandaitissa. Bolivialaiset luulivat pelastaneensa maansa öljylähteet, mutta Ballivian oli heikentynyt huomattavasti operaation seurauksena.


title: Chacon sota

text: Paraguaylaiset hyökkäsivät Ballivianin alueella 14. marraskuuta. Hyökkäys tuhosi bolivialaisten 9:nen ja 10:nen divisioonan lähes kokonaan ennen 15. päivän aamua. Ballivian ja alueen muut linnakkeet kukistuivat 16. marraskuuta kun paraguaylaiset olivat saartaneet tuhannet bolivialaiset. Pieni osa heistä murtautui linjojen läpi ja osa pakeni Argentiinan puolelle rajaa. Paraguaylaiset ottivat noin 500 upseeria ja 8 000 sotilasta vangeiksi, joiden lisäksi noin 7 000 bolivialaista kuoli. Paraguaylaisten menetykset olivat noin 3 000 miestä. Tässä vaiheessa Kansainliitto ehdotti rauhaa, mutta sen ehdot eivät kelvanneet kummallekaan osapuolelle. 27. marraskuuta bolivialaiset kenraalit pidättivät presidentti Salamancan ja valtaan nousi varapresidentti José Luis Tejada Sorzano.


title: Chacon sota

text: Paraguaylaiset joukot hallitsivat nyt suurinta osaa Chacosta, mutta taistelut jatkuivat. Paraguaylaiset valtasivat 13. joulukuuta Picuiban, Senator Longin, Irandaquen ja ”27. marraskuuta” -linnakkeet tuhoten Bolivian 7. divisioonan saartamalla ja estäen sen vesihuollon. Noin 4 000 bolivialaista kuoli janoon ja 2 000 otettiin vangiksi. Divisioonan rippeet pakenivat Carandaitiin paraguaylaisten takaa-ajamina. Paraguaylaiset etenivät nyt myös Santa Cruzin provinssin puolelle. Boliviassa oli 9. joulukuuta suoritettu yleinen liikekannallepano ja maa oli myös hyväksynyt Kansainliiton rauhanehdot. Paraguay ei kuitenkaan tähän edelleenkään suostunut ja sota jatkui.


title: Chacon sota

text: Paraguaylaisten hyökkäys jatkui Villa Montesissa. Neljän päivän taisteluissa he menettivät 4 500 miestä ilman merkittäviä saavutuksia. 25. helmikuuta 1935 bolivialaisten partiot huomasivat paraguaylaisten asemien tyhjenneen. Paraguaylaiset olivat vetäytyneet uudelleen järjestäytymistä varten. Bolivialaiset ryhtyivät vastahyökkäykseen ja huhtikuussa 1935 he valtasivat takaisin joitakin menettämiään asemia ja he piirittivät paraguaylaisten 8. divisioonan. Divisioonan onnistui kuitenkin murtautua ulos piirityksestä. Bolivialaisten hyökkäys jatkui 16. toukokuuta saakka, jolloin paraguaylaisten hyökkäys pakotti heidät jälleen perääntymään. Sodan viimeisiksi operaatioiksi jäivät kesäkuussa suoritettu Bolivian epäonnistunut hyökkäys Ingavissa ja paraguaylaisten hyökkäys 3.–8. kesäkuuta, jolloin he voittivat Bolivian 8. divisioonan.


title: Chacon sota

text: Aselepo Bolivian ja Paraguayn välillä neuvoteltiin lopulta 10. kesäkuuta 1935. Molemmat maat olivat rasittuneet raskaasti sotilaallisesti ja taloudellisesti. Bolivia oli menettänyt noin 57 000 miestä kaatuneina ja Paraguay 36 000. Rauha solmittiin 21. tammikuuta 1936 neuvotteluissa, joissa oli mukana Paraguayn ja Bolivian lisäksi Argentiina, Brasilia, Chile, Uruguay ja Yhdysvallat. Maat solmivat diplomaattiset suhteet uudelleen. Paraguay palautti 17 037 bolivialaista vankia ja Bolivia vastaavasti 2 498 paraguaylaista. Paraguay oli ottanut vangiksi yhteensä noin 23 000 sotilasta ja 10 000 siviiliä, mutta osa heistä päätti olla palaamatta Boliviaan. Rajakiista ratkaistiin 21. heinäkuuta 1938 Buenos Airesissa solmitulla sopimuksella, jolla Paraguay sai noin kolme neljäsosaa Chacon alueesta. Sodan yhtenä taustatekijänä olleita öljyesiintymiä ei löytynyt Paraguayn osasta, mutta Bolivian puolelta löydettiin myöhemmin öljy- ja maakaasuesiintymiä. Bolivia sai Paraguayn kautta kulun Atlantille ja Puerto Casadon vapaasatamaksi.


title: Chacon sota

text: Keskiluokkaiset bolivialaiset pettyivät häviöön sodassa, joka johti perinteisen valtajärjestyksen hylkäämiseen. Liberaalis-konservatiinen poliittinen eliitti joutui syrjään. Armeija kaappasi vallan presidentti Salamancalta vuonna 1934 ja vuodesta 1936 maata hallitsi sotilasjuntta. Vuodesta 1937 presidenttinä toimi everstiluutnantti Germán Busch. Sotilasjuntan edustajat olivat nuorempaa, sodassa palvellutta sukupolvea. Juntan käsitykset olivat lähellä kansallissosialismia, eikä sillä ollut kytköksiä Bolivian vanhaan valtaeliittiin. Juntta kansallisti Standard Oilin ja loi uuden perustuslain vuonna 1938. Uutta linjaa kesti vuoteen 1940, jolloin Busch syrjäytettiin.


title: Chacon sota

text: Boliviassa sodan aikana toteutettu laaja liikekannallepano saattoi lisätä sosiaalista liikkuvuutta, kun armeijan miehistöön otettiin intiaaneja. Intiaanien lisääntynyt sosiaalinen liikkuvuus lisäsi levottomuutta maaseudulla ja vaikutti lopulta vuoden 1952 Movimiento Nacionalista Revolucionarion johtamaan vallankumoukseen.


title: Chacon sota

text: Sodan jälkeen molemmissa maissa perustettiin veteraaniliikkeitä. Paraguayssa Asociación Nacional de Ex Combatientes perustettiin vuonna 1935. Sen poliittinen painostus sai hallituksen esimerkiksi tarjoamaan sotilaskoteja sodassa vammautuneille. Järjestön nimi muutettiin myöhemmin muotoon Cuartel de la Victoria. Ajan myötä veteraanit ovat suurelta osin kuolleet, ja 2009 heitä oli elossa 2 614. Boliviassa vastaava järjestö on Federación de Excombatientes de la Guerra del Chaco. Bolivialaisia Chacon veteraaneja oli vuonna 2010 arviolta alle 3 000.


title: Finlux

text: Finlux on tuotemerkki, jolla on valmistettu kuluttajaelektroniikkaa suomalaisille markkinoille. Finlux on ollut mukana myös joidenkin näiden yritysten nimissä. Finlux-tuotemerkillä on valmistettu erityyppisiä tuotteita, kuten kotistereoita, televisioita ja DVD-soittimia.


title: Finlux

text: Lohjan Kalkkitehdas Oy osti Iskumetalli Oy -nimisen pumppuja päätuotteenaan valmistaneen yrityksen vuonna 1946. Vuonna 1949 yritys alkoi valmistaa lisenssillä Luxor-merkkisiä radioita. Vuonna 1958 alkoi mustavalkotelevisioiden valmistus, ja vuonna 1964 yritys fuusioitiin Lohjan Kalkkitehdas Oy:hyn.


title: Finlux

text: Kesällä 1971 tehtaan ja televisioiden nimeksi tuli Finlux. Vuonna 1972 alkoi väritelevisioiden valmistus Lohjalla.


title: Finlux

text: Elektroluminesenssinäyttöjen valmistukseen Oy Lohja Ab -nimiseksi muuttunut yritys lähti mukaan vuonna 1977 ostamalla Instrumentarium Oy:ltä tähän liittyvän kehitysprojektin, jota johtamaan tuli Tuomo Suntola. Tätä kautta Finlux-tuotemerkki oli käytössä Espoon Olarissa valmistetuilla elektroluminesenssinäytöillä, kunnes vuonna 1990 liiketoiminta myytiin yhdysvaltalaiselle Planar Ltd:lle. Luminesenssinäyttöjen valmistus jatkuu yhä Espoossa. Planarin laite- ja prosessikehitysliiketoiminnan on ostanut suomalainen nanoteknologiayritys Beneq Oy.


title: Finlux

text: Oy Lohja Ab osti vuonna 1979 turkulaisen Asa Radio Oy:n, joka oli Suomen vanhimpia alan tehtaita ja aloittanut radioiden valmistuksen vuonna 1927. Vuonna 1984 perustettiin Lohja Mikroelektroniikka Lohjalle. Sen tarkoitus oli tukea elektroluminesenssiin perustuvien litteiden näyttöjen kehittämistä ja tuotantoa. 1980-luvun lopussa alkoi syvä taloudellinen lama, jonka seurauksena Oy Lohja Ab ja Wärtsilä Oy fuusioitiin, ja samalla myytiin rönsyt, kuten litteät näytöt ja mikroelektroniikka, josta management buyout -kaupan kautta tuli Elcoteq Oyj. Finluxin televisiotuotanto myytiin Oy Nokia Ab:lle vuonna 1992. Nokia oli 1980-luvun kuluessa ostanut vaiheittain televisioita Salossa valmistaneen Salora Oy:n osakekannan. Nokia osti 1980-luvun lopulla myös suuren saksalaisen ja ranskalaisen televisiovalmistajan (tuotemerkit Schaub-Lorenz ja Oceanic). Televisiotuotanto oli 1980-luvulla jo siirtymässä halvemman tuotannon maihin, kuten Etelä-Koreaan, ja samalla myös alan hintakilpailu oli kiristymässä.


title: Finlux

text: Finluxia valmistettiin nyt Nokian omistamilla tuotantolaitoksilla, ja tuotantoa myös järjesteltiin siten, että televisioiden valmistus Salossa päättyi. Nokia oli keskittymässä matkapuhelimiin, minkä vuoksi se luopui pääosasta kuluttajaelektroniikkaa myymällä vuonna 1996 tuotantolaitoksensa Hongkong-lähtöiselle Semi-Tech (Global) -yritykselle. Sen Suomeen perustama tytäryhtiö, joka valmisti Finlux-televisioita Turussa, ajautui konkurssiin kesällä 2000. Syksyllä 2000 tuotanto aloitettiin uudelleen, tällä kertaa norjalaisen "Otrum Electronics" -yhtiön omistamana ja nimellä Finlux Oy.


title: Finlux

text: Tuotannon aloitus uudelleen 2000-luvun alussa Finluxilla ei kuitenkaan onnistunut aiotulla tavalla. Yrityksellä oli vakavia ongelmia sen oman malliston perustuessa kuvaputkitelevisioihin, joista osa oli jo vanhempaa mallistoa. Yritys tuli uudelleen suomalaisomistukseen vuodesta 2002, mutta Finlux ei kuitenkaan saavuttanut kannattavuutta markkinoiden kysynnän siirtyessä ohuisiin paneelitelevisioihin. Yritys haki konkurssia syyskuussa 2005. Velkaa yrityksellä oli tuolloin 50 miljoonaa euroa.


title: Finlux

text: Vuonna 2006 Finlux-tuotemerkki saapui takaisin Euroopan markkinoille, ja sen omistajana on turkkilainen Vestel-yhtiö.


title: PC Kid

text:
PC Kid, B.C. Kid tai Bonk's Adventure ( tai ) on Atlusin ja Red Companyn kehittämä tasohyppely.
Peli on julkaistu ensimmäisenä PC Engine -konsolille vuonna . Peli on julkaistu myöhemmin Amigalle, NES:lle ja Game Boylle.


title: PC Kid

text: Pelin päähahmo oli PC Engine/TurboGrafx-16 -konsolin maskotti.


title: Ved Buens Ende

text:
Ved Buens Ende on norjalainen avant-garde metalliyhtye.
Yhtyeen äänimaailma on sekoitus hiljaisista instrumentaalisista jazz-osioista ja aggressiivisesta black metallista. Ved Buens Ende tarkoittaa suomeksi "Sateenkaaren päässä".


title: Ved Buens Ende

text:
Yhtyeen perusti Oslossa 1994 rumpali Carl-Michael Eide ja samana vuonna se teki levytyssopimuksen brittiläisen Misanthropy Recordsin kanssa. Kuitenkin se hajosi vuonna 1997 julkaistuaan ainoastaan yhden albumin nimeltään "Written in Waters".
Yhtye toimi jonkin aikaa Virus-nimellä ja sen musiikki sisälsi samanlaisia elementtejä.


title: Ved Buens Ende

text: 26. huhtikuuta 2006 Blabbermouth.net-internetsivulla ilmoitettiin että Ved Buens Ende on palannut ja se myös harjoittelee uutta musiikkia. Nykyisin yhtyeellä on kaksi uutta jäsentä; Petter "Plenum" Berntsen basistina sekä Einar "Esso" Sjursø rumpalina. Rumpali Sjursøn mukaan yhtyeen suunnitelmissa oli levyttää vuonna 2006 ja julkaista seuraavana vuonna uusi albumi. Tosin yhtye hajosi 2007 eikä se julkaissut uutta materiaalia.


title: Moria (tietokonepeli)

text: Moria (koko nimi "The Dungeons of Moria") on Robert Alan Koeneken kehittämä roguelike-peli vuodelta 1983. Se oli yksi ensimmäisistä alkuperäiseen roguelike-peliin "Rogueen" perustuvista peleistä, ja ensimmäinen avoimen lähdekoodin freeware-roguelike. Pelin nimi ja jotkin sen elementit on lainattu J. R. R. Tolkienin kirjoista, mutta muuta tekemistä "Morialla" ei Tolkienin tuotannon kanssa ole. "Moria" toimi inspiraationa Blizzard Entertainmentin "Diablo" alustavalle versiolle.


title: Moria (tietokonepeli)

text: Pelin alussa pelihahmolle valitaan sukupuoli ja yksi hahmoluokka kuudesta (soturi, maagi, pappi, varas, samooja ja paladiini) ja yksi rotu kahdeksasta (ihminen, puolihaltia, haltia, puolituinen, maahinen, kääpiö, puoliörkki, puolipeikko) vaihtoehdosta. Kaikki vaikuttavat pelihahmon taitoihin ja ominaisuuksiin. Peli alkaa maanpinnalta, kaupungista, jossa pelihahmo voi ostaa ja myydä aseita ja varusteita. "Moria" oli ensimmäinen roguelike-peli, jossa on tällainen pelialue. Pelin varsinainen tapahtumaympäristö on Morian luolasto, jonne pelaajan on laskeuduttava tuhoamaan Balrog-hirviötä. "Morian" luolastot olivat "äärettömiä" eli aikaisempiin kerroksiin ei ollut mahdollista palata, vaan luolastot luotiin satunnaisesti joka kerta uudelleen, kun pelihahmo liikkui sinne.


title: Moria (tietokonepeli)

text: Oklahoman yliopiston opiskelija Robert Alan Koeneke oli pitänyt "Roguesta" valtavasti, ja kun hänen yliopistossaan käytetyille VAX 11/780 -tietokoneille ei ollut saatavilla pelejä, hän oli päättänyt luoda sille "Rogue"sta oman versionsa. Koeneke kirjoitti "Morian" VMS Pascal-ohjelmointikielellä ja julkaisi pelin version 1.0 ilmaiseksi kesällä 1983. Hän julkaisi myös pelin lähdekoodin, jota sai levittää ja muokata vapaasti, kunhan tekijänoikeushistoria pidettäisiin tallessa. "Moriasta" tuli hyvin suosittu, ja sen pelaajat alkoivat ohjelmoida pelistä omia versioitaan ja lähettää Koenekelle omia kehitysideoitaan. Hän jatkoi pelin kehittämistä pelaajilta saamansa palautteen pohjalta apunaan ystävänsä Jimmy Todd, joka kehitti peliin paremman hahmonluontisysteemin.


title: Moria (tietokonepeli)

text: Vuonna 1987 julkaistiin "Morian" versio 4.7, joka jäi viimeiseksi Koeneken kehittämäksi versioksi. Hän oli aloittanut version 5.0 työstämisen, mutta jätti työn kesken, ja myöhemmin sen lähdekoodi katosi. Se olisi ollut alusta asti uudelleen luotu kehittyneempi versio pelistä.


title: Moria (tietokonepeli)

text: "Morian" avointa lähdekoodia hyväksikäyttäen monet julkaisivat siitä omia versioitaan, eli "variantteja". James E. Wilson käänsi "Morian" UNIX-järjestelmälle nimellä "UMoria" (1988), ja siitä tuli erittäin suosittu variantti. "UMoria" taas sai käännökset MS-DOSille, Amigalle ja Atari ST:lle, ja se toimi pohjana omille varianteilleen, kuuluisimpana "Angband" (1990). Se lisäsi useita merkittäviä piirteitä sekä tasapainotti tiettyjä osia pelijärjestelmässä. "Angbandia" on vuosien myötä kehitetty edelleen, mutta "UMorian" viimeinen versio julkaisiin vuonna 1994.


title: Moria (tietokonepeli)

text: "UMoria" ei kuitenkaan ollut vapaa ohjelmisto, vaikka sen lähdekoodi olikin avoin. 2000-luvulla nousi tarve saada "UMoria" vapaa lisenssin alle ja perustettiin "Free-Moria"-niminen hanke, jonka tarkoituksena oli kerätä jokaisen "Moriaan" koodia kirjoittaneen lupa tarjota oma osuutensa lähdekoodista GPL-lisenssin alaisena tai public domainina. Hanke saatiin onnistuneesti päätökseen lokakuussa 2007.


title: Korean uudistettu latinisaatio

text: Korean uudistettu latinisaatio on korean kielen virallinen latinisaatiotapa Etelä-Koreassa. Etelä-Korean kansallinen kieliakatemia aloitti järjestelmän kehittämisen vuonna 1995 ja maan kulttuuri- ja turismiministeriö hyväksyi sen virallisesti käyttöön 4. heinäkuuta 2000. Järjestelmä korvasi McCune-Reischauer-järjestelmän, jonka variaatiota käytetään vielä virallisesti Pohjois-Koreassa.


title: Korean uudistettu latinisaatio

text: McCune-Reischauerista poiketen uudistetussa latinisaatiossa ei käytetä lainkaan diakriittisiä merkkejä. Syynä erikoismerkkien vähentämiseksi oli tarve poistaa niiden syöttämisen hankaluus tietokoneita käytettäessä ja tästä johtuva diakriittisten merkkien poisjättäminen, mikä puolestaan johti usein sanojen merkitysten muuttumiseen. Toisena syynä oli halu selkeyttää korean kielen käyttöä erityisesti Internetin verkkotunnuksissa, joissa erikoismerkkejä ei voida käyttää.


title: Korean uudistettu latinisaatio

text: Alla olevat säännöt ovat yksinkertaistetussa muodossa. Kirjainten paikka sanassa sekä sanan ääntämistapa vaikuttavat sen translitterointiin.


title: Koltaani

text: Koltaani on puhekielinen nimitys, jota käytetään niobiumia ja tantaalia sisältävistä malmeista erityisesti Keski-Afrikassa. Nimitys johtuu malmien vaihtelevaa koostumusta kuvaavasta geologisesta käsitteestä kolumbiitti-tantaliitti. Niobi, tantaali, mangaani, rauta ja happi muodostavat sarjan kolumbiiteiksi kutsuttuja mineraaleja (kemiallisesti rauta- ja mangaaniniobaattien sekä rautatantalaatin seoksia). Puhdasta tantaalioksidia, joka on tämän sarjan toinen ääripää kutsutaan tantaliitiksi.


title: Koltaani

text: Keski-Afrikan koltaanin kaivuu keskittyy Kigalin ja Kivu-järven tienoille, Kongon demokraattisen tasavallan ja Ruandan rajaseudulle. Koska tantaalioksidin ominaispaino (yli 8 g/cm³) on moninkertainen yleisesti maaperän hiekassa esiintyvien mineraalien ominaispainoon (2,7-3 g/cm³) verrattuna, voidaan runsaasti tantaalia sisältävät koltaani-mineraalit erottaa hiekasta samanlaisilla menetelmillä kuin kulta kullanhuuhdonnassa. Koltaani-mineraalien kaivu onkin juuri tällaista pienyritteliäisyyttä. Alueelta saadun koltaani-rikasteen tantaalipitoisuus vastaa enimmillään 40-45 % tantaalioksidipitoisuutta. Rikaste kuljetetaan muualle jatkokäsittelyä varten.


title: Koltaani

text: Suurin osa tantaalista käytetään pienikokoisissa kondensaattoreissa, joita tarvitaan erityisesti matkapuhelimissa ja muussa mikroelektroniikassa. 2000-luvun alussa tantaalin kasvava kysyntä ja markkinaspekulaatio aiheuttivat koltaanin hinnan nousun lähes kymmenkertaiseksi, mutta sittemmin hinta on laskenut. Koltaanin suuri paikallinen taloudellinen merkitys on johtanut lieveilmiöihin, joiden syntymistä rauhattomat olot (Ruandan kansanmurha 1994, sen itäisessä Kongossa aiheuttama sekasorto ja Kongon sisällissota) ovat edistäneet. Sisällissodan osapuolet pyrkivät saamaan tuottoisimpien paikallisten luonnonvarojen, kuten timanttien ja koltaanin hyödyntämisen hallintaansa rahoittaakseen sillä sodankäyntiään. Kontrolloimaton koltaanin kaivu aiheuttaa myös ympäristövaurioita. Se uhkaa muun muassa gorilloja Kahuzi-Biegan kansallispuistossa.


title: Pännäisten rautatieasema

text: Pännäisten rautatieasema (, ) on rautatieasema Suomen rataverkkoon kuuluvalla rataosalla Seinäjoki–Oulu. Liikennepaikka sijaitsee Pännäisten kylässä Pedersören kunnassa Pohjanmaalla. Asemarakennus on rakennettu ns. Oulun radan asemapiirustusten mukaan vuonna 1885, ja sen on todennäköisesti suunnitellut Valtionrautateiden tuolloinen rakennussuunnittelija Knut Nylander.


title: Pännäisten rautatieasema

text: Pännäisten rautatieasemalla pysähtyy suurin osa rataosalla Seinäjoki–Oulu liikennöivistä henkilöliikenteen junista. Se on Pietarsaaren kaupungin asema; junaliikenteen kanssa on sovitettu yhteen linja-autoyhteydet Pietarsaaren suuntaan ja suunnasta. Liikennepaikalla on myös tavaraliikennettä.


title: Pännäisten rautatieasema

text: Pännäinen on risteysasema, sillä Pohjanmaan rata haarautuu sieltä sivurata Pietarsaareen. Liikenteenohjaustoiminnot hoidetaan kaukokäytöllä Seinäjoen asemalla sijaitsevasta liikenteenohjauskeskuksesta käsin.


title: Pännäisten rautatieasema

text: Lippuautomaatti on ulkotiloissa.


title: Tariku Bekele

text: Tariku Bekele (s. 21. tammikuuta 1987 Bekoji, Arsin provinssi, Etiopia) on etiopialainen kestävyysjuoksija.


title: Tariku Bekele

text: Bekele syntyi Arsin provinssissa Bekojissa, josta myös Derartu Tulu on kotoisin, kuusilapsisen maanviljelijäperheen kolmantena lapsena. Hänen isoveljensä Kenenisa Bekele on 5 000 ja 10 000 metrin maailmanennätysmies ja moninkertainen arvokisavoittaja. Tariku Bekele aloitti juoksemisen alakoulussa vuonna 1999. Vuonna 2002 hän pääsi nuorten juoksijoiden valmennusryhmään, joka mahdollisti täysipainoisen juoksuharjoittelun. Vuonna 2003 hän jäi niukasti maastojuoksun MM-kisoihin valitun joukkueen ulkopuolelle jäätyään karsinnoissa yhdeksänneksi, mutta ratajuoksussa hän voitti muut nuorison valmennusryhmän jäsenet ja pääsi alle 18-vuotiaiden MM-kisoihin Kanadaan, missä saavutti hopeaa 3 000 metrillä Kenian Augustine Chogen takana.


title: Tariku Bekele

text: Vuonna 2004 Bekele sijoittui Itä-Afrikan maastojuoksumestaruuskisoissa Addis Abebassa seitsemänneksi nuorten matkalla, joka oli myös karsinta Brysselin MM-kisoihin, ja jäi näin jälleen kisajoukkueen ulkopuolelle. Saman vuoden toukokuussa hän debytoi aikuisten sarjassa maansa mestaruuskilpailuissa ja sijoittui Abebe Bikila -stadionilla juostussa 5 000 metrin kilpailussa neljänneksi voiton mentyä veljelleen Kenenisa Bekelelle stadionennätyksellä. Hyvät esitykset takasivat paikan nuorten MM-kisoihin Italiaan, missä hän sijoittui matkalla pronssille ajalla 13.30,86 Chogen ja maanmiehensä Worku Badon takana. MM-kisojen jälkeen hän juoksi Euroopassa GP-kisoissa neljä 5 000 metrin kilpailua, Zürichissä Kultaisen liigan kisassa ajan 13.11,97 ja myös ensimmäisen voittonsa ulkomailla Roveretossa ajalla 13.15,86. Vuoden loppupuolella Tariku liittyi veljensä valmentajan Tolosa Kotun ryhmään. Syksyllä hän juoksi maastokisoja Euroopassa ja voitti marraskuussa Portugalissa käydyssä kilpailussa kenialaisen maratonin maailmanennätysmiehen Paul Tergatin ja viikkoa myöhemmin Espanjassa hävisi niukasti Gebre-egziabher Gebremariamille. Seuraavan vuoden tammikuussa Elgoibarissa hän voitti edellisten MM-kisojen pronssimitalistin Maeregu Zewden ja hävisi San Sebastianissa sekunnilla ukrainalaiselle Euroopan mestarille Serhi Lebidille.


title: Tariku Bekele

text: San Sebastianin kisassa hän loukkasi hieman jalkaansa, mikä haittasi talviharjoittelua. Etiopiassa Tariku oli monien mielestä jo liian hyvä nuorten kilpailuihin, mutta tästä huolimatta hän osallistui maastojuoksun MM-kisojen karsintoihin nuorten sarjassa. Karsinnoissa hän sijoittui kuudenneksi ja itse St.Sebastianin/St. Galmierin MM-kisoissa hän kärsi loukkaantumisesta ja oli parhaana etiopialaisena kuudes viiden ensimmäisen sijan mentyä Chogen johtamalle kenialaisryhmälle. Radalla Hengelossa Bekele juoksi Hengelossa Chogen ja Moses Mosopin takana kolmanneksi 5 000 metrillä ajalla 13.14,15. Heinäkuussa hän juoksi Pariisin Kultaisen liigan kisassa ja alitti ensimmäistä kertaa urallaan 13 minuutin ajan (12.59,03). Lausannessa hän oli 3 000 metrillä toinen ajalla 7.38,18. Helsingin MM-kisoissa hän sijoittui 5 000 metrillä seitsemänneksi. Vielä samana syksynä Brysselin Kultaisen liigan kisassa hän antoi veljelleen vauhtia 10 000 metrin ME-juoksussa (26.17,53) vetäen puolimatkaan ajalla 13.09,19. hän oli 3 000 metrillä viides ajalla 7.40,30, ja myöhemmin samassa kuussa juoksi oman ennätyksensä 7.36,63. Marraskuussa hän juoksi toisen osuuden Etiopian Chiba Ekiden -joukkueessa. Talven mittaan hän kilpaili myös menestyksekkäästi maastokisoissa Etelä-Euroopassa voittaen muun muassa ugandalaisen 10 000 metrin nuorten maailmanmestarin Boniface Kipropin.


title: Tariku Bekele

text: Edellisvuonna hallikaudella Tariku oli toiminut veljelleen jäniksenä, mutta vuonna 2006 keskittyi omiin suorituksiinsa. Kahden mailin kilpailussa Bostonissa ensimmäisessä hallikisassaan hän juoksi kovatasoisessa kilpailussa, johon osallistuivat muun muassa Gebremarian, Abebe Dinkessa ja Sileshi Sihine, Craig Mottram ja Alistair Cragg, hän johti kilpailua pitkään sijoittuen lopulta neljänneksi Mottramin, Sileshin ja Craggin takana. Seuraavassa kisassaan Birminghamissa hän sijoittui toiseksi juoksussa, jossa veljensä teki uuden maailmanennätyksen 8.05,12 ajalla 8.13,32. Moskovan MM-hallikisoissa hän oli 3 000 metrillä kuudes ajalla 7.47,11. Maastojuoksun MM-kisoissa Fukuokassa hän juoksi nuorten kisassa kolmanneksi kenialaisten Mangata Kimai Ndiwan ja Leonard Patrick Komonin takana ja saavutti joukkuehopeaa. Toukokuussa Bekele juoksi Ostravassa uuden 3 000 metrin ennätyksensä 7.36,44. Kesän mittaan hän kilpaili GP-kisoissa, juoksi Rooman Kultaisen liigan kisassa uuden Etiopian nuorten ennätyksen 5 000 metrillä (12.53,8) ja elokuussa nuorten MM-kisoissa Pekingissä voitti 5 000 metrillä kultamitalin ajalla 13.31,34. Kauden lopussa hän voitti 3 000 metrin kilpailun ja sijoittui 5 000 metrillä neljänneksi.


title: Tariku Bekele

text: Osakan MM-kilpailuissa 2007 Bekele sijoittui 5 000 metrillä viidenneksi. Ensimmäisen arvokisavoittonsa hän saavutti sisäratojen MM-kilpailuissa 2008 Valenciassa 3 000 metrin matkalla. Samana vuonna hän oli Pekingin olympialaisissa 5 000 metrin kuudes, kuten myös . Dohan sisäratojen MM-kilpailuissa 2010 hän oli 3 000 metrin neljäs.


title: Tariku Bekele

text: Lontoon olympialaisissa 2012 Bekele voitti 10 000 metrillä pronssia ajalla 27.31,43.


title: Kari Palonen

text: Kari Ilmari Palonen (s. 1947) on Jyväskylän yliopiston valtio-opin emeritusprofessori ja politiikan tutkija. Hän on opettanut Jyväskylän yliopistossa vuodesta 1978 ja toimi professorina vuosina 1993-2015.


title: Kari Palonen

text: Vuosina 1998-2003 sekä 2008–2012 Palonen toimi akatemiaprofessorina. Hän johti Jyväskylän yliopistossa Poliittinen ajattelu ja käsitemuutokset -yksikköä (2006–2011), joka oli yksi Suomen Akatemian tutkimuksen huippuyksiköistä. Hän on ollut Suomalaisen Tiedeakatemian jäsen vuodesta 2005.


title: Kari Palonen

text: Palonen on yksi kansainvälisesti tunnetuimpia suomalaisia valtio-opin tutkijoita. Erityisen suosittu hän on Saksassa, jonka poliittinen historia on toiminut virikkeenä Palosen ajattelulle. Monet Palosen teoksista ovat ilmestyneet myös saksaksi.


title: Kari Palonen

text: Palonen on tutkinut erityisesti politiikan käsitettä käsitehistoriallisesta näkökulmasta. Hänen työnsä lähtökohta on Max Weberin politiikka-analyyseissa ja poliitikko-jaotteluissa. Kieli, sanat ja käsitteet ovat hänelle samaan aikaan sekä työkalu että tutkimuksen kohde. Paljolti hänen ansiostaan Jyväskylän politiikan tutkimuksen koulukunta on suuntautunut filosofisesti ja semanttisesti.


title: Kari Palonen

text: Palonen näkee politiikan kentän olennaisesti puoluepolitiikkaa ja hallintoa laajempana alueena ja on kirjoittanut niin nimeämisen, ajan kuin jalkapallonkin poliittisuudesta. Politiikan käsitteen Palonen on jakanut neljään erilaiseen, toisiinsa liittyvään merkitysulottuvuuteen: "policy" (toimintaohjelma jonkin poliittisen tavoitteen toteuttamiseksi), "polity" (poliittinen ohjelma), politikointi (politiikan tekeminen), politisointi (asian tekeminen poliittiseksi).


title: Kari Palonen

text: Tieteellisen tutkimuksen lisäksi Palonen tunnetaan värikkäistä, anarkistisesti sävyttyneistä mielipiteistään. Hänellä on ollut pitkään käytössä niin kutsuttu neljän A:n sääntö: ei armeijaa, avioliittoa, alkoholia tai autoa. Näiden asioiden lisäksi Palonen välttää muun muassa lentokoneella lentämistä. Lentämisen sijaan Palonen harrastaa junamatkailua, jossa voi yhdistää tieteellisen työn, Eurooppaan tutustumisen ja eri maiden aktikvariaattien tutkailun.


title: Kari Palonen

text: Palonen on asunut ja tehnyt tutkimustyötä Suomen lisäksi muun muassa Saksassa, Ranskassa, Iso-Britanniassa ja Ruotsissa.


title: Chiba Ekiden

text: International Chiba Ekiden on vuosittain Chiban kaupungissa Japanissa järjestettävä katuviestikilpailu. Kilpailu järjestettiin ensi kertaa vuonna 1988 ja vuoteen 2006 asti kilpailussa juostiin erikseen naisten ja miesten kilpailu. Vuodesta 2007 lähtien kilpailu on juostu sekakilpailuna, jossa joukkueet koostuvat kolmesta naisjuoksijasta ja kolmesta miesjuoksijasta. Kilpailuun osallistuu vuosittain lukuisia maailman huippujuoksijoita.


title: Chiba Ekiden

text: Viestin yhteismitta on 42 195 metriä eli maraton ja se koostuu kuudesta osuudesta:


title: Turun yliopiston kirjasto

text: Turun yliopiston kirjasto on osa Turun yliopistoa ja sijaitsee muiden yliopiston päärakennusten lomassa Yliopistonmäellä Turussa. Kirjasto on yksi Suomen merkittävimmistä tieteellisistä kirjastoista ja sen kokoelmat sisältävät laajan kirjon eri tieteen- ja taiteenalojen julkaisuja.


title: Turun yliopiston kirjasto

text: Kirjaston painettuun aineistoon kuuluu muun muassa vapaakappaleoikeuden nojalla saatavat Suomessa julkaistavat painotuotteet. Lain kulttuuriaineistojen tallettamisesta ja säilyttämisestä (1433/2007) mukaan painotuotteiden sekä ääni- ja kuvatallenteiden valmistajien tai julkaisijoiden on toimitettava Kansalliskirjastolle vapaakappaleet (eli ilmaiset kappaleet) kaikista valmistamistaan painotuotteista sekä ääni- ja kuvatallenteista. Laki koskee myös verkkojulkaisuja ja elektronisia aineistoja.


title: Turun yliopiston kirjasto

text: Turun yliopiston kirjastossa vapaakappalekokoelmaa säilytetään pääasiassa Yliopistonmäellä sijaitsevassa Feeniks-kirjastossa sekä Raisiolla sanomalehti- ja pienpainatepalveluissa. Vapaakappalekokoelman aineisto on tilattava erikseen varastosta. Vapaakappalekokoelman lisäksi Feeniks-kirjastossa on myös kielten kirjasto.


title: Turun yliopiston kirjasto

text: Feeniks-kirjaston ja Raision toimipisteen ohella Turun yliopiston kirjastoon kuuluvat Turussa oikeustieteelliseen aineistoon keskittynyt Calonian kirjasto, kasvatustieteisiin ja yhteiskuntatieteisiin keskittynyt Educariumin kirjasto, Kauppakorkeakoulun kirjasto, matemaattis-luonnontieteellisiin aloihin keskittynyt Quantumin kirjasto ja hammaslääketieteen, hoitotieteen, lääketieteen, historian, kulttuurin ja taiteiden tutkimuksen aloihin keskittyvä Teutorin kirjasto, Raumalla opettajankoulutuslaitoksen kirjasto ja Porissa kulttuurituotantoon ja maisematutkimukseen keskittyvä Porin tiedekirjasto. Kirjastoon kuuluu myös Suomen ensimmäinen EU:n tallekirjasto, Eurotietokeskus, jota kirjasto pitää yllä yhteistyössä Åbo Akademin ja Turun kauppakorkeakoulun kanssa. Kirjastoa johtaa kirjastonjohtaja yhdessä kirjaston johtoryhmän kanssa.


title: Turun yliopiston kirjasto

text: Kirjaston pääasiallinen tarkoitus on toimia lähteistönä Turun yliopistossa tapahtuvalle opetukselle, oppimiselle sekä tutkimukselle, mutta kirjasto on avoinna opettajien, opiskelijoiden sekä tutkijoiden ohella myös muille halukkaille.


title: Turun yliopiston kirjasto

text: Turun yliopiston kirjastoa ryhdyttiin Turun Suomalaisen Yliopistoseuran aloitteesta perustamaan vuoden 1917 lopulla, siis jo ennen kuin Turun yliopisto oli aloittanut toimintansa. Virallisesti kirjasto perustettiin 1921 ja se avasi ovensa yleisölle 27. kesäkuuta 1922. Tällöin kirjasto koostui pääasiassa vuonna 1917 alkaneen keräysvaiheen tuloksena syntyneestä, suurimmaksi osaksi lahjoituksina kertyneestä 100 000 niteen kokoelmasta. Lisäksi kirjastolle oli jo vuonna 1919 myönnetty vapaakappaleoikeus, jonka ansiosta sen kokoelmiin saadaan edelleen yksi kappale lähes jokaista Suomessa painettua julkaisua ja painatetta, poikkeuksena sanomalehdet, joista saatiin vain suomenkieliset lehdet vuoden 2007 loppuun asti. Kirjastolla onkin Suomen huomattavin Fennica-kokoelma Kansalliskirjaston jälkeen. Turun yliopiston tutkimus- ja opetustoimintaa tukevien aineistojen ja vapaakappalekokoelman lisäksi kirjastolla on muutamia lahjoituksina saatuja erikoiskokoelmia kuten J. K. Paasikiven ja V. A. Koskenniemen erillisinä säilytettävät kokoelmat.


title: Turun yliopiston kirjasto

text: Kirjaston ensimmäiset toimitilat olivat vuonna 1878 valmistuneessa hotelli Phoenixin talossa, jonka Turun Suomalainen Yliopistoseura hankki vuonna 1920 yliopiston päärakennukseksi. Keskeisellä paikalla Turun kauppatorin laidalla sijaitseva rakennus oli aiottu alun perin vain yliopiston väliaikaisiksi tiloiksi, mutta vasta 1940-luvun lopulla saadun talousneuvos K. F. Joutsenen huomattavan lahjoituksen turvin yliopisto vapautui ahtaista tiloistaan. Turun seudulta lähtöisin olleet K. F. Joutsen ja hänen veljensä A. F. Johnson olivat 1800- ja 1900-lukujen vaihteessa vaurastuneet kullankaivulla Alaskassa, josta he palasivat Suomeen vuonna 1905. K. F. Joutsenen lahjoittama omaisuus mahdollisti yliopiston uudisrakentamisen aloittamisen Turun Ryssänmäelle eli Vesilinnanmäelle. Ensimmäiseen rakennusvaiheeseen vuosina 1953 – 1954 kuuluivat kirjasto sekä fysiikan ja kemian laitosrakennukset. Aarne Ervin suunnittelema kirjastotalo on siten vanhin Vesilinnanmäen yliopistorakennuksista. Se avattiin yleisölle marraskuussa 1954 ja vihittiin käyttöön kesäkuussa 1955 promootiojuhlallisuuksien yhteydessä.


title: Seitsemän huippua

text: Seitsemän huippua () ovat korkeimmat vuoret maapallon seitsemällä mantereella. Niiden kaikkien valloitusta on pidetty haasteena vuorikiipeilyn harrastajien keskuudessa. Ensimmäinen kaikki huiput valloittanut ihminen oli Richard Bass vuonna 1985 ja hänen jälkeensä samaan on pystynyt vain 350 vuorikiipeilijää ympäri maailman. Bassin jälkeen seitsemän huippua kiipesi vuorikiipeilijä Reinhold Messner, jonka mielestä Australian maanosan korkein vuori ei ole Bassin kiipeämä Mount Kosciuszko vaan Papuan saarella sijaitseva Carstenszin pyramidi. Nykyään seitsemän huipun valloittamiseen hyväksytään kumpi tahansa yllä mainituista vuorista. Listoja kutsutaan kiipeilijöiden nimillä Bass- ja Messner-listoiksi.


title: Seitsemän huippua

text: Luettelon vuorista on pientä erimielisyyttä. Bassin luettelon mukaan Australian vuori on Mount Kosciuszko, joka on Australian mannermaan korkein vuori; Uuden-Guinean Puncak Jaya on puolestaan Oseanian korkein vuori. Lisäksi on kiistelty, onko Kaukasuksen Elbrus-vuori Euroopan puolella vai ei; mikäli ei, Mont Blanc on Euroopan korkein vuori. Muut vuoret ovat Mount Everest (Aasia), Kilimanjaro (Afrikka), Denali (Pohjois-Amerikka), Aconcagua (Etelä-Amerikka) ja Vinsonin massiivi (Etelämanner).


title: Seitsemän huippua

text: Ensimmäisenä suomalaisena seitsemän huippua saavutti Atte Miettinen 22. kesäkuuta 2012.


title: Heikki Luoma

text: Heikki Luoma (s. 3. tammikuuta 1944 Kyyjärvi) on suomalainen kirjailija.


title: Heikki Luoma

text: Luoma on ollut päätoiminen kirjailija ja Suomen Kirjailijaliiton jäsen vuodesta 1990 lähtien. Luoman tekstejä on palkittu monissa kirjoituskilpailuissa ja hänelle on myönnetty useita työskentelyapurahoja. Hän on kirjoittanut romaaneja, näytelmiä, kuunnelmia ja televisiosarjoja.


title: Heikki Luoma

text: Luoman tekstit ovat saavuttaneet erityistä suosiota kesäteattereissa ja televisiosarjoina. Tähän mennessä hänen näytelmänsä ovat nähneet yli 200 ensi-iltaa ympäri Suomea. Hänen TV2:lle kirjoittamansa maalaiskomediat "Vain muutaman huijarin tähden", "Peräkamaripojat", "Mooseksen perintö" ja "Turvetta ja timantteja" ovat keränneet miljoonayleisön. Luoma on myös käsikirjoittanut vuodesta 2009 esitetyn "Pirunpelto"-sarjan, joka sekin keräsi jaksoillaan miljoonayleisön.


title: Robert Iger

text: Robert (Bob) A. Iger (s. 10. helmikuuta 1951 Oceansidessa, New Yorkin osavaltiossa) on yhdysvaltalaisen viihdejätin The Walt Disney Companyn toimitusjohtaja. Iger astui toimitusjohtaksi vuosina 1985-2005 toimineen Michael Eisnerin tilalle vuonna 2005. Hänen toimitusjohtajakaudellaan on tehty Pixarin yritysosto vuonna 2006 ja Marvel Entertainmentin yritysosto vuonna 2009.


title: Robert Iger

text: Iger valmistui Ithaca Collegesta vuonna 1973 ja aloitti uransa televisioyhtiö ABC:ssä vuonna 1974.


title: Robert Iger

text: Bob Igerillä on kaksi tytärtä ensimmäisestä avioliitosta, joka päättyi vuonna 1994. Nykyisen vaimonsa, journalisti Willow Bayn kanssa Iger meni naimisiin vuonna 1995. Heillä on kaksi poikaa.


title: Årstaviken

text: Årstaviken on Mälarenjärven itäosassa sijaitseva lahti Tukholmassa. Lahti sijaitsee Södermalmin, Liljeholmenin ja Årstan kaupunginosissa. Lahti alkaa Liljeholmin sillalta ja loppuu Hammarbyn kanavaan. Årstaviken on leveimmillään 625 metriä leveä. Lahden pinta-ala on 105 hehtaaria ja sen keskisyvyys on 7–9 metriä.


title: Årstaviken

text: Lahdessa sijaitsee kolme saarta, Årsta holmar, jotka ovat kasvaneet yhteen. Saarien yli kulkee kaksi rautatiesiltaa, Årstabroarna. Itäinen silta rakennettiin vuosina 1924–1929. Läntinen silta valmistui 22. toukokuuta 2005. Läntisen sillan yli johtaa myös kävely- ja pyörätie.


title: Marduk (mytologia)

text: Marduk (sumeriksi AMAR.UTU) oli Babylonin kaupunginjumala, joka syrjäytti Enlilin toisen vuosituhannen aikana eaa., ja nousi Mesopotamian pantheonin pääjumalaksi. Marduk oli Babylonin kaupunginjumala aina Urin III dynastian (2112-2004 eaa.) ajoista lähtien. Mardukin nimen sumerinkielinen kirjoitusasu, "AMAR.UTU", tarkoitti Auringon vasikkaa. Akkadinkielisessä kirjallisuudessa Mardukia kutsuttiin yleensä nimellä "Bēl" (Herra).


title: Marduk (mytologia)

text: Jo hyvin varhaisessa vaiheessa Marduk yhdistettiin Eridun alueen paikalliseen jumalaan Asarluhiin, jota pidettiin viisaudenjumala Ean poikana. Tämän johdosta myös Marduk nähtiin viisaudenjumalan poikana. Mardukin tärkein temppeli oli hänen Babylonin kaupungin temppeli "Esagil". Babylonissa häntä palvottiin yhdessä hänen puolisonsa Şarpānītun kanssa. Kirjoitustaidon jumala Nabû oli Mardukin poika. Nabûn palvonnan keskus oli Babylonin lähellä sijannut Borsippa. Hänen symbolinsa oli Mušhuššu, sarvekas lohikäärme.


title: Marduk (mytologia)

text: Mardukin nousu Mesopotamian pantheonin pääjumalaksi liittyy läheisesti Babylonin kaupungin aseman kasvuun Hammurabin (1792-1750) aikakaudesta eteenpäin. Kassiitti-dynastian aikana Mardukin asema kasvoi edelleen. Tämän Kassiitti-dynastian ajan uskonoppineiden työn tuloksena syntyi Enūma Eliš. Enūma Eliš kuvaa kuinka jumalat valitsevat Mardukin heidän kuninkaakseen, jos hän kykenee tappamaan suolaisen veden jumalan Tiāmatin.


title: Valtion terveydenhuoltolaitos

text: Valtion terveydenhuoltolaitos () on Norjan kansallinen valtion laitos, joka on hallinnollisesti sosiaaliministeriön alainen.


title: Valtion terveydenhuoltolaitos

text: Valtion valvonnan tarkoitus on varmistaa kansallisten lakien ja säädösten noudattaminen.


title: Valtion terveydenhuoltolaitos

text: Norjalla on laaja sosiaali- ja terveyspalveluja koskeva lainsäädäntö, joka


title: Valtion terveydenhuoltolaitos

text: Valvonta koskee kaikkia lakisääteisiä palveluja riippumatta siitä, ovatko ne valtion omistamien sairaaloiden, paikallisten viranomaisten, yksityisyritysten tai omia vastaanottoja pitävien yksityisen terveydenhuoltohenkilöiden tarjoamia.


title: Valtion terveydenhuoltolaitos

text: Valvovat viranomaiset ovat kuitenkin riippumattomia päivittäisestä poliittisesta hallinnosta ja voivat itse priorisoida tarkastettavat palvelut ja sen, mitä valvonta käsittää. Priorisointi tapahtuu muun muassa riskejä ja heikkouksia koskevien tietojen perusteella.


title: Valtion terveydenhuoltolaitos

text: Valvovat viranomaiset osallistuvat sen valmistamiseen, että


title: Valtion terveydenhuoltolaitos

text: Valvonnan välineitä ovat seuraavat:


title: Valtion terveydenhuoltolaitos

text: Sektorivalvonta on yleisluonteista valvontaa ja koostuu terveys- ja sosiaalipalveluja koskevien tietojen kokoamisesta, järjestämisestä ja tulkinnasta. Tulosten pohjalta voidaan arvioida, täyttyvätkö tarpeet ja vastaako laatu vaatimuksia.


title: Valtion terveydenhuoltolaitos

text: Palveluntarjoajien (paikallisten viranomaisten, hoitokotien, sairaaloiden jne.) valvonnassa käytetään kansainvälisesti hyväksyttyihin menetelmiin pohjautuvia järjestelmätarkastuksia. Palveluntarjoajaa valvotaan tarkastamalla asiakirjoja, tekemällä haastatteluja ja suorittamalla tarkastuskäyntejä ja pistokokeita. Tarkastusraportissa kuvataan kohdat, jotka eivät ole lain tai säädösten mukaisia, ja niitä kutsutaan poikkeamiksi. Valvova viranomainen seuraa poikkeamia omistajan ja johtoryhmän kanssa, kunnes tilanne on saatu lain tai säädösten mukaiseksi. Valtion terveydenhuoltolaitos valitsee joka vuosi 2–4 aluetta, joihin kohdistetaan valtakunnanlaajuisia tarkastuksia.


title: Valtion terveydenhuoltolaitos

text: Valtion terveydenhuoltolaitos saa kunnissa tietoja palvelun mahdollisista puutteista monista lähteistä (potilaalta, perheeltä, poliisilta ja median edustajilta). Vuodessa tutkitaan noin 2 000 tapausta ja selvitetään, onko niissä rikottu lakia tai säädöksiä. Tapauksissa, joissa puutteita esiintyy, Valtion terveydenhuoltolaitos voi toimia palveluntarjoajia vastaan korjaamalla tilanteita ohjeilla tai pakotteilla, jos kyseessä on valtion laillistama terveydenhuoltohenkilöstö. Pakotteet voivat käsittää varoituksia, tiettyjen lääkkeiden määräämisoikeuden epäämisen tai toiminnan laillistamisen peruuttamisen.


title: Valtion terveydenhuoltolaitos

text: Valtion terveydenhuoltolaitos vastaa erikoisterveyspalvelujen haittavaikutusten raportointijärjestelmästä MedEventistä, joka kokoaa raportteja sellaisista erikoisterveyspalveluja koskevista tapauksista, jotka ovat aiheuttaneet tai voivat aiheuttaa huomattavaa vahinkoa henkilölle. Sairaaloilla on lakisääteinen velvollisuus raportoida tällaisista tapauksista.


title: Valtion terveydenhuoltolaitos

text: Potilaiden oikeuksien asetus tarjoaa monia oikeuksia terveydenhuoltopalveluja käyttäville henkilöille. Asetus määrää ehdot, jotka koskevat oikeutta tarvittavaan terveydenhuoltoon, erikoislääkärin tekemään tilanteen arviointiin 30 päivän kuluessa, sairaaloiden valintaan, potilaan sairauskertomuksen näkemiseen ja korjaamiseen, osallistumiseen ja tietoihin. Se sisältää myös säännöksiä lasten erityisoikeuksista, suostumuksesta terveydenhuoltoon ja yksilöllisistä suunnitelmista lisäpalveluja tarvitseville.


title: Valtion terveydenhuoltolaitos

text: Sosiaalipalvelujen asetus sisältää säännöksiä, jotka ohjaavat paikallisen viranomaisen velvollisuutta tarjota väestölle palveluja, kuten sosiaalisten ongelmien ehkäisemisessä tarvittavia tietoja, neuvoja ja opastusta, käytännön avustusta, koulutusta erityistuen tarpeessa sairauden, vamman, iän tai muiden syiden takia oleville, taukoja ja tukia erityisen raskaasta hoitotyöstä vastaaville henkilöille ja perheille, tukihenkilöitä henkilöille ja perheille sekä paikkoja 24 tunnin hoitoa tarjoavissa laitoksissa tai asunnoissa niitä tarvitseville.


title: Valtion terveydenhuoltolaitos

text: Valvontaviranomaiset käsittelevät vuosittain kuntatasolla 6 000 – 8 000 valitusta.


title: Valtion terveydenhuoltolaitos

text: Valvontaviranomaiset toimivat aktiivisesti sen varmistamiseksi, että terveys- ja sosiaalipalvelujen tarjoajat hyödyntävät valvontaraportteja, yksittäistapauksia koskevia päätöksiä, virheraportteja ja Valtion terveydenhuoltolaitoksen julkaisuja tiedon lähteinä hallintojärjestelmiensä kehittämiseen ja palvelunsa laadun parantamiseen.


title: Valtion terveydenhuoltolaitos

text: Valvontatyöstä saadut tulokset ja tiedot, mahdolliset muut hankitut tiedot sekä valvontamenetelmät ovat julkisesti saatavilla. Useimmat niistä on julkaistu osoitteessa www.helsetilsynet.no.


title: Valtion terveydenhuoltolaitos

text: Valvontaviranomaisia ovat Valtion terveydenhuoltolaitoksen keskus, Valtion terveydenhuoltolaitos kunnissa ja kunnanhallituksen jäsenet. .


title: Valtion terveydenhuoltolaitos

text: Valtion terveydenhuoltolaitos on ylin kansallinen valvova viranomainen. Valtion terveyshuoltolaitoksella on noin 85 työntekijää, joista noin 25 on lakimiehiä, noin 20 lääkäreitä, 10–15 terveydenhuollon muita ammattilaisia kuin lääkäreitä, 5–10 sosiaalihuoltoalan ammattilaisia ja noin 10 yhteiskuntatieteilijöitä.


title: Valtion terveydenhuoltolaitos

text: Kuntatasolla valvonnasta vastaa kunkin kunnan Valtion terveydenhuoltolaitos (terveyspalvelujen ja terveydenhuollon henkilöstö) ja kunnanjohtaja (sosiaalipalvelut).


title: Valtion terveydenhuoltolaitos

text: Valvontaviranomaisia johtaa terveysylijohtaja, lääket. Jan Fredrik Andresen.


title: Valtion terveydenhuoltolaitos

text: Valtion terveydenhuoltolaitoksen virallinen sivusto sisältää lisätietoja suomeksi.


title: Valtion terveydenhuoltolaitos

text: Sivuston englanninkielisillä sivuilla on seuraavia tietoja:


title: Bandoke

text: Bandoke on karaokea muusikoille.


title: Bandoke

text: Bandoke-levyn idea hyödyntää DVD-tekniikkaa ja normaalista karaokelevystä poiketen se mahdollistaa myös eri soittimien soittamisen kappaleen mukana. Tekniikka mahdollistaa myös eri variaatioden käytön, esimerkiksi yksi henkilö voi soittaa kitaraa samalla kun toinen laulaa tai soittaa bassoa.


title: Bandoke

text: Hevikaraoke - Mitä on bandoke


title: Poqo

text: Poqo, myöhemmin Azanian People's Liberation Army (), APLA oli PAC:n aseellinen siipi. 1960 ja 70-luvulla toteutti terrorikampanjan mustien apartheid-hallinnon kanssa yhteistyötä tehneiden mustien heimopäälliköiden keskuudessa. Apartheidin päätyttä vuonna 1994 APLA sulautettiin Etelä-Afrikan puolustusvoimiin. Poqon perustaja oli Jafta Masemola.


title: Yliopistonmäki

text: Yliopistonmäki () on Turun keskustassa, I kaupunginosassa sijaitseva mäki. Se on yksi Turun seitsemästä kukkulasta. Yliopistonmäen laella sijaitsee Turun yliopiston rakennuksia, muun muassa päärakennus ja pääkirjasto.


title: Yliopistonmäki

text: Yliopistonmäen korkeus on 38,8 metriä merenpinnan yläpuolella.


title: Yliopistonmäki

text: Mäki tunnettiin 1500-luvun loppupuolen asiakirjoissa nimillä Suur-Vatsela eli Mannisvuori, mutta pisimpään mäki on tunnettu Ryssänmäkenä. Yleisesti nimen arvellaan tulevan Turkua miehittäneiden venäläisistä sotilaista, mutta todennäköisemmin se tulee Jacob Ryss (Rydz) -nimisestä porvarista, joka omisti taloja mäellä. Suomi–Neuvostoliitto-Seuran Turun piiritoimikunnan esityksestä Ryssänmäki nimettiin Vesilinnanmäeksi 1940-luvulla. Tämä nimi juontaa juurensa vuonna 1940 mäen laelle valmistuneesta Vesilinna-nimisestä vesitornista. Nykyisen nimensä Yliopistonmäki sai, kun Turun yliopisto siirtyi Turun kauppatorin reunalta uusiin rakennuksiinsa 1950-luvulla.


title: Yliopistonmäki

text: Yliopistonmäellä on vielä jäänteitä Turun vanhasta tulliaitauksesta. Ennen Turun paloa mäki tunnettiin paremman väen asuinalueena, jolla asui runsaasti kirkonmiehiä ja Turun Akatemian väkeä. Turun palossa tuhoituivat mäen asuinrakennukset ja siellä sijainneet toistakymmentä tuulimyllyä.


title: Yliopistonmäki

text: Museovirasto on määritellyt Turun yliopiston Yliopistonmäen rakennukset yhdeksi Suomen valtakunnallisesti merkittävistä rakennetuista kulttuuriympäristöistä.


title: Ninurta

text: Ninurta (sumeriksi "maan herra") oli muinainen mesopotamialainen jumala, Girsun kaupungin suojelusjumala sekä Enlilin ja Ninlilin poika ja parannuksen jumalattaren Gulan aviomies. Sumerilaiset kiittivät Ninurtaa kukoistavista karjalaumoista ja hedelmällisestä maasta. Ninurtalla oli myös sotaisia piirteitä ja hän metsästää myrkylintu Zuta ja hankkii takaisin varastetut kohtalon taulut. Ninurta on luultavasti sama jumala kuin Ningirsu ("Girsun herra"), jota palvottiin Girsun ja Lagašin kaupungeissa.


title: Ninurta

text: Ninurtan varhaisin nimi oli Imdugud, mikä merkitsee "sateen jumala", ja hänen alkuperäinen muotonsa oli valtavan mustan linnun hahmoinen myrsykypilvi, jolla oli leijonan pää ja ukkosmainen karjaisu. Ninurta oli ukkosen ja kevättulvien ja rajuilmojen jumala sekä kyntämisen jumala. Vähitellen Ninurta sai ihmismäisemmän ulkomuodon, ja jumalan aiempi hahmo ja nimi jäivät vain hänen tunnuksikseen. Keväisin Ninurtan kunniaksi pidettiin Nippurissa Gudsisu-juhlia kyntökauden alkamisen merkiksi.


title: Ninurta

text: Ninurta eli Ninib oli alun perin sumerilaisten peltojen ja sateen jumala, mutta hänestä kehittyi nuorekas jumala, joka kunnostautui sodassa urheudellaan. "Loistavana myrskykuninkaana" tunnetussa mytologisessa tekstissä Ninurta voitti erään demonin ja esti sitten valtavalla maapadolla Tigrisiä tulvimasta itään ja peittämästä maassa makaavan vihollisen ruumiin.


title: Musta tietoisuus -liike

text: Musta tietoisuus -liike oli Etelä-Afrikassa 1960-luvun puolivälissä syntynyt ruohonjuuritason apartheidin vastainen liike. Se syntyi Sharpevillen verilöylyn jälkeisestä PAC:n ja ANC:n kieltämisestä ja niiden johtajiston vangitsemisesta syntyneeseen tyhjiöön. Steve Biko, eräs liikkeen johtohahmoista esitti, että mustien tuli muuttaa ajatteluaan ja päästä eroon heitä vaivanneesta alemmuuskompleksista ja aloittaa ""voimakas ruohonjuuritasolta lähtevä mustan tietoisuuden kehittäminen siten, että mustat oppivat esittämään oikeutetut vaatimuksensa.""


title: Musta tietoisuus -liike

text: Keskeiset musta tietoisuus -liikeen järjestöt "South African Students' Organisation", "Black People’s Convention" ja "Black Community Programmes" kiellettiin Etelä-Afrikassa vuonna 1977 niiden osallisuudesta vuoden 1976 Soweton mellakoihin ja vuonna 1978 niiden jatkajaksi perustettiin Azanian People's Organisation-puolue.


title: Musta tietoisuus -liike

text: Musta tietoisuus oli Afrikkalaisen nationalismin muoto, joka oli saanut paljon vaikutteita muun muassa Frantz Fanonilta. Musta tietoisuus -liikkeen ajattelijat katsoivat, että "sorretun mieli on voimakkain sortajan aseista" ja siksi vapauttaakseen itsensä mustien tuli tarkistaa arvonsa, asenteensa ja omakuvansa. Myös yhdysvaltalaisilla ajattelijoilla oli voimakas vaikutut mustaan tietoisuuteen ja liikkeen käyttämä termi "musta" (), joka yhdisti aikaisemmat määreet "afrikkalainen", "intialainen" ja "värillinen" Etelä-Afrikan etnisistä ryhmistä, lainattiin Yhdysvalloista.


title: Musta tietoisuus -liike

text: Mustien vapautus- ja yhtenäisyysajatukset liittyivät keskeisesti apartheidin vastaiseen taisteluun. Apartheid-hallinon tarkoituksena oli mustien ja valkoisten erottelemisen lisäksi jaotella mustat tiukasti eri kielellisiin ja kulttuurisiin ryhmiin. Steve Biko vastusti tätä suunnitelmaa ja pyrki luomaan kaikkia mustia yhdistäviä ja mustien yhteisiä etuja ajavia liikkeitä.


title: Musta tietoisuus -liike

text: Biko katsoi, että Etelä-Afrikan rotusorron perustana oli kulttuuri: valkoiset kuvailivat mustien kulttuuria halventavasti ja mustat eteläafrikkalaiset häpesivät historiaansa, uskontoaan ja taidettaan. Tämä afrikkalaisen kulttuurin halveksunta loi mustiin alemmuuden tunteen, joka teki heidät kykenemättömiksi vastarintaan ja toimintaan. Bikon mukaan ennen poliittista vallankumousta tuli tapahtua kulttuurinen vallankumous siinä miten mustat arvioivat menneisyyttään ja tulevaisuuttaan.


title: Tampereen Teatterikesä

text: Tampereen Teatterikesä on Pohjoismaiden vanhin vuosittainen ammattiteatterifestivaali. Tapahtuma järjestetään elokuun ensimmäisellä kokonaisella viikolla.


title: Tampereen Teatterikesä

text:
Festivaali perustettiin 1968, ja ensimmäinen festivaali järjestestettiin seuraavana vuonna Tampereen Teatterikerhon tuella. Nykyisin festivaalilla nähdään vuosittain puolentoista sataa teatteriesitystä ja satoja oheistapahtumia. Vuonna 2015 Tampereen Teatterikesä oli suomalaisten festivaalien yhdeksänneksi suurin myytyjen lippujen perusteella ja neljänneksi suurin kävijämäärän perusteella, selviää Finland Festivalsin julkaisemista käyntitilastoista.
Tampereen Teatterikesän sisältö koostuu kuudesta ohjelmistosta: Pääohjelmisto, Ohjelmateltta, Ravintolafestivaali Encorebaana, OFF Tampere, Tapahtumien Yö sekä Muu ohjelmisto.


title: Tampereen Teatterikesä

text: Pääohjelmisto muodostaa festivaalin taiteellisen rungon. Siihen kutsutaan vuosittain keskimäärin 20 ryhmää, joista noin kolmasosa saapuu ympäri maailmaa. Ohjelmateltta pitää sisällään Suomen eturivin taiteilijoiden esityksiä tunnelmallisessa kohtauspaikassa. Encorebaana on yleisölle ilmainen ravintoloissa järjestettävä ravintolafestivaali, jonka ohjelmistossa on monipuolisia esityksiä stand-upista monologeihin ja runotaiteesta sirkukseen. Se toteutetaan yhteistyössä Pirkanmaan Osuuskaupan ja Sokos Hotels Tampereen kanssa. OFF Tampere on avoin oheistapahtuma kaikille Teatterikesään omakustanteisena esiintymään haluaville esiintyjille. Tampereen Teatterikesän yhteydessä järjestetään Tapahtumien Yö, joka on poikkitaiteellinen kaupunkitapahtuma festivaaliviikolla torstain ja perjantain välisenä yönä.


title: Tampereen Teatterikesä

text: Teatterikesän Muu ohjelmisto pitää sisällään työpajoja, seminaareja, näyttelyitä ja kokouksia alan ammattilaisille sekä harrastajille.


title: Tampereen Teatterikesä

text: 1. Teatterikesa.fi (www.teatterikesa.fi/suomi/teatterikesa_lyhyesti/)


title: Tampereen Teatterikesä

text: 2. Festivals.fi (www.festivals.fi/tilastotietoa/?/fin/)


title: Zelzal-3

text: Zelzal-3 (, tarkoittaa "Maanjäristys-3") on iranilaisvalmisteinen 400 km:n etäisyydelle ulottuva lyhyen kantaman ohjus. Niitä on rakennettu vuodesta 1993 lähtien.


title: Timaios Lokrilainen

text: Timaios Lokrilainen (400-luku eaa.) oli pythagoralainen filosofi, joka tunnetaan ennen kaikkea Platonin hänen mukaansa nimetystä dialogista "Timaios". Dialogin mukaan hän oli kotoisin Suur-Kreikan eli nykyisen Etelä-Italian Lokrista.


title: Timaios Lokrilainen

text: "Timaioksen" lisäksi Timaios esiintyy puhujana myös Platonin dialogissa "Kritias". Myöhempiä antiikin aikaisia viittauksia häneen ovat:Kaikki antiikin aikaiset viittaukset Timaiokseen on johdettu Platonilta. Näin ollen on periaatteessa mahdollista, että hän olisi ollut vain kuvitteellinen henkilö, jonka Platon keksi dialogiaan varten.


title: Hammarby sjö

text: Hammarby sjö on järvi Tukholmassa, Södermalmin ja Södra Hammarbyhamnenin kaupunginosissa. Järvestä pääsee sulkujen kautta Mälarenin Årstavikeniin ja Itämeren Saltsjönin lahteen sekä Sicklasjöhön.


title: Hammarby sjö

text: Keskiajalla järvestä johti pieni puro Saltsjöhön, mutta Kustaa Vaasa määräsi sulun rakennettavaksi Skanstulliin. Järven pinta nousi tuolloin 4,8 metriä Saltsjön pinnan yläpuolelle. 1920-luvulla rakennettiin Hammarbyleden-kanavat joita pitkin Mälarenista pääsee Hammarby sjön kautta Saltsjöhön. Järven pinta laskettiin tuolloin taas samalle tasolle kuin Saltsjön.


title: Sakurajima

text: Sakurajima ( on aktiivinen tulivuori, joka sijaitsee Kagoshiman prefektuurissa Kyūshūn saarella, Japanissa, Kagoshiman kaupungin vieressä. Se oli ennen oma saarensa Kagoshiman lahdessa, mutta on sittemmin yhdistynyt Kyūshūn. Kerrostulivuori kuuluu Airan kalderaan.


title: Sakurajima

text: Sakurajima syntyi noin 22 000 vuotta sitten valtavassa purkauksessa ja nykyään se on yksi Maan aktiivisimmista tulivuorista. Sillä on vuodesta 1955 lähtien ollut pieniä purkauksia 100-200 kertaa vuodessa. Sakurajiman vuoden 1914 purkaus on Japanin kaikkien aikojen suurin tulivuorenpurkaus.


title: Sakurajima

text: Sakurajiman purkaus vuonna 1914 oli Japanin kuluneen vuosisadan voimakkain tulivuorenpurkaus. Ennen vuotta 1914 Sakurajima oli yli vuosisadan ajan ollut unessa.


title: Sakurajima

text: Purkaus alkoi 11. tammikuuta 1914. Lähes kaikki saaren asukkaat olivat tuolloin jo poistuneet alueelta purkausta edeltäneiden viiden voimakkaiden maanjäristysten varoittamina. Purkaus alkoi räjähdyspurkauksena synnyttäen purkauspilviä ja pyroklastisia tuhkapilviä. 13. tammikuuta sattuneen voimakkaan, 35 henkeä vaatineen maanjäristyksen jälkeen tulivuori kuitenkin muuttui ylitsevuotavaksi tuottaen valtavan laavavirran.


title: Sakurajima

text: Laavavirrat ovat Japanissa harvinaisia, mutta Sakurajiman laavavirrat jatkuivat kuukausia. Saari kasvoi niellen useita pienempiä lähialueen saarista ja muodosti lopulta kapean kannaksen yhdistyen pääsaareen. Jotkut Kagoshiman lahden osista mataloituivat ja lahden vuorovesi muuttui korkeammaksi.


title: Sakurajima

text: Purkauksen loppupuolella vuoren alaisten magmakammion tyhjeneminen sai Airan kalderan keskuksen uppoamaan noin kaksi jalkaa (0,6 m). Purkauksen aiheuttamien tuhojen arvon arvellaan olleen yli 19 miljoonaa dollaria.


title: Sakurajima

text: Sakurajiman aktiivisuus alkoi uudestaan vuonna 1955, ja tulivuori on siitä lähtien ollut lähes jatkuvassa purkautumisen tilassa. Vuosittain vuoressa esiintyy tuhansia pieniä räjähdyksiä, jotka viskaavat tuhkaa kilometrejä vuoren huipun yläpuolelle. 1960 vuorta valvomaan perustettiin Sakurajiman tulivuoriobservatorio, ja Sakurajima onkin nykyään yksi parhaiten tunnetuista tulivuorista maailmassa.


title: Sakurajima

text: Vuoren tarkkaileminen ja suurten purkausten ennakoiminen ovat vuoren sijainnista johtuen erityisen tärkeitä. Vain parin kilometrin päässä tulivuoresta sijaitsee tiheään asuttu Kagoshima, jossa asuu noin 600 000 ihmistä, joten ennustamatta sattuneen purkauksen seuraukset olisivat vakavat. Kaupungissa toteutetaan säännöllisiä evakuointiharjoituksia, ja alueelle on rakennettu joukkosuojia, joihin asukkaat voivat paeta purkauksista lentäviä vulkaanisia pirstaleita.


title: Cornelius Drebbel

text: Cornelius Drebbel (1572–1633) oli hollantilainen keksijä, joka kehitti tiettävästi ensimmäisen tunnetun toimivan sukellusveneen, joka rakennettiin noin 1620. Sitä testattiin Thamesjoella useampaan kertaan. Laite oli soutukäyttöinen ja se sukelsi 3,5–4,5 metrin syvyyteen. Puurakenteinen sukellusvene oli päällystetty rasvatulla nahalla, ja airojen aukot oli tiivistetty nahkaläpillä sukellusta varten.


title: Cornelius Drebbel

text: Drebbel suoritti perusopinnot (mm. latinan kieltä) mutta ei mitään yliopisto-opintoja kotimaassaan Hollannissa. Englannin kuningas Jaakko I kutsui hänet hoviinsa 1604 ja alkoi rahoittaa Drebbelin kokeiluja keksintöjen parissa. Hän kehitti myös kellon, jota ei tarvinnut vetää, koska se sai voimansa ilmakehän paineen vaihteluista, ja mikroskoopin jossa oli kaksi peräkkäistä linssiä. Drebbel keksi myös kirkkaanpunaisen väriaineen, josta tuli suosittu gobeliinien valmistuksessa.


title: Cornelius Drebbel

text: Drebbel rakensi kaiken kaikkiaan kolme sukellusvenemallia, joita Englannin laivasto testaili ahkerasti, mutta ei koskaan käyttänyt taistelussa.


title: Saltsjön

text: Saltsjön on lahti Tukholman satamassa, Lilla Värtan ja Strömmenin välissä. Sen eteläpuolella sijaitsevat Södermalm ja osa Nackan kuntaa. Pohjoispuolella sijaitsee Djurgården. Veden syvyys on noin 30 metriä. Pohjasedimentti on voimakkaasti saastunut ja suurelta osaltaan elotonta.


title: Abraham Wasastjerna

text: Abraham Jakob Wasastjerna (vuoteen 1808 Falander, 2. joulukuuta 1746 Kokkola – 20. tammikuuta 1815 Vaasa) oli suomalainen tehtailija ja liikemies. Hän vaikutti varakkaana kauppiaana Vaasassa, toimi porvarissäädyn edustajana Ruotsin säätyvaltiopäivillä ja perusti Östermyran ruukin. Vuonna 1808 aateloituna hän on Wasastjernan aatelissuvun kantaisä.


title: Abraham Wasastjerna

text: Abraham Falanderin vanhemmat olivat kauppias, raatimies Jakob Falander ja Sofia Freitag. Wasastjerna oli kahdesti naimisissa, 1775–1777 Sofia Beata Bladhin kanssa ja 1779–1793 Katarina Elisabet Rahmin kanssa. Jälkimmäisestä avioliitosta syntyi kuusi poikaa, joista Gustaf Adolf Wasastjerna jatkoi isänsä toimintaa Östermyrassa.


title: Abraham Wasastjerna

text: Falanderista tuli ylioppilas vuonna 1761, minkä jälkeen hän siirtyi liikealalle, jolla häntä opastivat hänen lankonsa Alexander Donner ja H. J. Reinius. Kun Jakob Falander kuoli 1768, Abraham Falander otti Kokkolassa tämän liikkeen haltuunsa. Vuonna 1774 Falander muutti Vaasaan ja nousi kauppaliikkeen johtoon. Kahta vuotta myöhemmin hän sai Vaasassa porvarisoikeudet. Yhdysvaltain vapaussodan syttyminen 1775 nosti tervan ja puun hintaa. Falander hyödynsi tilanteen välittämällä laivoja Eurooppaan, etenkin Englantiin ja Tukholmaan. Falander laajensi toimintaansa hankkimalla Vaasan läheltä Svartön veistämön. Hän ei kuitenkaan tyytynyt tähän vaan perusti Vähäänkyröön Kolkin suursahan. Kesällä 1782 Falander perkautti Kyrönjokeen yli sata kilometriä pitkän uittoväylän, jonka ansiosta Falander pystyi uittamaan tukkeja aina Jalasjärveä ja Peräseinäjokea myöten, mistä asti hän oli hankkinut hakkuuoikeuksia ja maaomistuksia. Saatuaan joenperkauksen valmiiksi Falander ryhtyi rakentamaan laivaveistämöllään n. 1100 rekisteritonnin purjealusta, jota suurempia olivat Ruotsissa ainoastaan Itä-Intian kauppakomppanian laivat. Laivan valmistuttua 1786 Falander lastasi laivan laudoilla ja tervalla ja lähti Eurooppaan myymään niitä. Suhdanteet eivät olleet kuitenkaan yhtä hyvät kuin aiemmin, ja kauppa kävi heikosti, minkä takia lasti täytyi myydä tappiolla. Laivaakin yritettiin kaupata, mutta siinä ei onnistuttu laivan ison koon takia. Laiva paloi lopulta Vaasassa 1791.


title: Abraham Wasastjerna

text: Falanderille myönnettiin kauppaneuvoksen arvo vuonna 1802.


title: Abraham Wasastjerna

text: Koska kauppapurjehdus tuli yhä vaarallisemmaksi merirosvojen takia, Falander päätti perustaa 1798 rautatehtaan Seinäjoelle, joka oli vielä tuolloin yksi Ilmajoen kylistä. Alueella arveltiin olevan runsaasti suomalmia. Harkkosulattamoja perustettiin muun muassa Peräseinäjoelle, Ilmajoelle ja Nurmoon. 1800-luvun alussa toimintaa laajennettiin. Ongelmaksi muodostui kuitenkin se, että malmia ei saatukaan riittävästi. Lisäksi ilmeni, että valmistettu rauta oli kelvotonta. Rautamalmia oli tuotava Ruotsista, minkä ansiosta tehdas kasvoi Suomen sodan jälkeen rautaruukiksi. Rautatehtaan läheisyyteen rakennettiin 1806 Östermyran kartano. Falanderin rautaruukilla 1825 perustettuine ruutitehtaineen on ollut erittäin suuri merkitys Seinäjoen pitäjän ja myöhemmin kaupungin taloudelliselle kehitykselle ja jopa koko olemassaololle.


title: Abraham Wasastjerna

text: Falander toimi vuodesta 1780 raatimiehenä Vaasassa ja edusti kaupunkia porvarisäädyssä vuosien 1789, 1792 ja 1800 valtiopäivillä. Hän edusti kuningasmielistä suuntaa, mikä aiheutti ongelmia Suomen sodan aikana. Vaasan vallanneiden venäläisten vaatiessa toukokuussa 1808 uskollisuudenvalaa Venäjän keisarille Falander kieltäytyi vannomasta sitä. Hänet ja niin ikään kieltäytynyt hovioikeuden kanneviskaali Anders Johan Bergwald vietiin vangittuina Turkuun, jossa venäläisten ylipäällikkö Friedrich Wilhelm von Buxhoevden tuomitsi heidät kuolemaan. Turun piispa Jakob Tengströmin onnistui kuitenkin estää tuomioden täytäntöönpano ja kaksikko ainoastaan karkotettiin maasta. Matkallaan Ruotsiin Falander ja Bergwald tapasivat Ahvenanmaalla Ruotsin kuningas Kustaa IV Aadolfin, joka kuultuaan heidän uskollisuudenosoituksestaan aateloi heidät molemmat nimellä "Wasastjerna". Abraham Wasastjerna palasi Ruotsista vuonna 1810.


title: Abraham Wasastjerna

text: Palattuaan hän alkoi välittömästi työskentelemään venäläisten kauppaliikkeitten kanssa. Wasastjernan ammattitaitoa arvostettiin, ja häneltä pyydettiin lausunto komiteaa varten, jonka tehtävänä oli järjestellä Suomen kauppaa.


title: Abraham Wasastjerna

text: Wasastjernan Vaasaan vuosina 1780–1781 yksityisasunnokseen rakennuttama kolmikerroksinen kivitalo eli niin sanottu Wasastjernan talo oli yksi harvoista Vaasan vuoden 1852 palosta selvinneistä rakennuksista. Talossa toimii nykyisin Vanhan Vaasan museo.


title: Abraham Wasastjerna

text: Vähänkyrön Merikaarron Kolkkiin Wasastjernan vuosina 1799-1804 rakennuttaman kartanon vaiheita.


title: Fajr-3

text: Fajr-3 on iranilainen lyhyen matkan ballistinen ohjus, joka on kolmannen sukupolven Katjuša. Sana "Fajr" on persiaa ja tarkoittaa "päivänkoittoa".


title: Fajr-3

text: Fajr-3 on 5,2 metriä pitkä ja kaliiperiltaan 240 millimetriä. Raketin kantomatkaksi on arvioitu 45 kilometriä ja se painaa 407 kilogrammaa sekä pystyy kantamaan 45 kilogrammaa painavan taistelukärjen. Fajr-3:sen tuotanto alkoi luultavasti vuonna 1991 tai jo maaliskuussa 1990. Sen kalliperi, kantomatka ja taistelukärki on sama kuin Pohjois-Korea tunnetut kolme järjestelmää.


title: Fajr-3

text: Iranin armeija on käyttänyt raketteja osana normaalia tykistöä. Niitä on myös luultavasti toimitettu Libanoniin Hizbollahille nimellä Khaibar-1. Libanonissa niitä on nähty käytettävän Isuzun rekkoihin kiinnitettyinä. Fajr-3-ohjuksia onkin todennäköisesti käytetty muutamaan kertaan Israelin ja Libanonin konfliktissa 2006.


title: Steve Jones

text: Stephen Phillip Jones (s. 3. syyskuuta 1955 Lontoo) on englantilainen rock-kitaristi ja laulaja, joka on tullut tunnetuksi ennen kaikkea Sex Pistolsin kitaristina.


title: Steve Jones

text: Jones kasvoi Shepherd's Bushin lähistöllä, kuten muutkin Sex Pistolsin jäsenet. Hänen isänsä oli amatöörinyrkkeilijä Don Jarvis, joka jätti perheen Jonesin ollessa vasta kaksivuotias. 12-vuotiaaksi asti hän asui Hammersmithissä nuoren kampaajaäitinsä ja isovanhempiensa kanssa, kunnes muutti yhdessä äitinsä ja isäpuolensa kanssa Benbow Roadille Shepherds Bushiin.


title: Steve Jones

text: Jones ei tullut toimeen isäpuolensa kanssa ja alkoi ajautua vaikeuksiin jo nuorella iällä. Vuonna 1972 häntä pidettiin tarkkailussa, ja hän oli joutua holhoukseen. Teini-ikäisenä Jones joutui usein hankaluuksiin poliisin kanssa. Hän oli kleptomaani ja joutui pidätetyksi useita kertoja erilaisista rikoksista, kuten auto-, myymälä- ja murtovarkauksista. Jonesin kertomuksen mukaan hänen vanhempansa varastelivat kaupoista, ja hän joutui kasvamaan sen parissa. Teinivuosinaan Jones tuomittiin rikoksista 14 kertaa. Hän vietti vuoden tutkintavankeudessa, missä hänellä omien sanojensa mukaan oli paljon parempi olla kuin kotona. Jonesin mukaan Sex Pistols pelasti hänet lopullisesti rikolliselta elämältä ja ehkä jopa vankilalta.


title: Steve Jones

text: Jones tunnetaan ennen kaikkea Sex Pistolsin kitaristina. Hän myöntää matkineensa kitaransoittotyylinsä New York Dollsien Johnny Thundersilta. Sex Pistolsin lopetettua Jones perusti rumpali Paul Cookin kanssa hard rock -tyylisen The Professionalsin. Amerikan kiertueen aikana 1981 yhtye joutui vakavaan auto-onnettomuuteen, jonka jälkeen yhtye lopetettiin.


title: Steve Jones

text: Jones on esiintynyt myös Thin Lizzyn, Joan Jettin, Iggy Popin, Andy Taylorin ja Neurotic Outsidersin kanssa. 1980-luvulla ja 1990-luvun alussa hän toimi soolouralla. Jonesin kappale "Mercy" oli Miami Vicen jaksossa "Stone's War" ja myös Miami Vice 2:n soundtrack-albumilla. Jones osallistui Sex Pistolsin reunion-maailmankiertueeseen ja asuu nykyisin Kaliforniassa Los Angelesissa.


title: Steve Jones

text: Tätä nykyä Jones työskentelee radiojuontajana, ja lisäksi hän on tehnyt satunnaisesti studiotöitä sekä soittanut muun muassa Insane Clown Posse -yhtyeen levyllä vierailevana kitaristina.


title: Vapauden peruskirja

text: Vapauden peruskirja () on ANC:n, SAIC:n, Värillisten kansalliskongressin ja Etelä-Afrikan ammattijärjestöjen keskusliitton SACTU:n yhteinen asiakirja, jota käsiteltiin 25. - 26. kesäkuuta 1955 suuressa kansankongressiksi kutsutussa kokouksessa pienessä Kliptownin kylässä lähellä Sowetoa. Kokoukseen osallistui yli 3 000 delegaattia. Vaikka poliisi hajotti kokouksen ennen kuin peruskirja ehdittiin kokonaisuudessaan hyväksyä, suurin osa sen pykälistä ehdittiin vahvistaa. Vapauden peruskirja edusti järjestöjen yhteistä visiota uudesta, demokraattisesta Etelä-Afrikasta.


title: Vapauden peruskirja

text: Vapauden peruskirjan lähtökohtana oli, että Etelä-Afrikan tulisi olla roduton yhteiskunta, jossa millään kansanryhmällä ei olisi erityisoikeuksia tai -vapauksia. Kaikkia ihmisiä tulisi myös kohdella lain edessä tasavertaisesti ja maa tulisi jakaa niiden kesken, jotka viljelevät sitä. Vapauden peruskirjan mukaan kansan tulisi myös ""saada osuus maan varallisuudesta"", mikä usein, erityisesti Kansallispuolueen propagandassa, tulkittiin kaikkien maassa toimivien yritysten sosialisoimiseksi.


title: Cristian Chivu

text: Cristian Eugen Chivu (s. 26. lokakuuta 1980 Reşiţa, Romania) on romanialainen jalkapalloilija. Hän on toiminut Romanian maajoukkueen kapteenina ja edusti uransa viimeiset vuodet seuratasolla Italian Serie A:n Internazionalea.


title: Cristian Chivu

text: Chivu oli pelipaikaltaan puolustaja. Hän pelasi yleensä keskuspuolustajana mutta pystyi pelaamaan myös laitapuolustajana.


title: Cristian Chivu

text: Chivu aloitti uransa kotimaassaan CSM Reşiţan ja Universitatea Craiovan riveissä. Vuonna 1999 hän siirtyi Alankomaiden suurseuraan Ajaxiin ja saavutti seuran riveissä Alankomaiden triplamestaruuden vuonna 2002. Romaan Chivu siirtyi kesällä 2003. Kesällä 2007 Chivu siirtyi AS Romasta Internazionale Milaniin.


title: Cristian Chivu

text: Romanian maajoukkueessa Chivu debytoi vuonna 1999. Hän kuului Romanian joukkueeseen vuoden 2000 ja vuoden 2008 EM-kilpailuissa, joissa molemmissa hän pelasi täyden ajan kaikissa Romanian otteluissa. Chivu lopetti maajoukkueuransa vuonna 2011, koska hänen mukaansa ikä, loukkaantumiset ja leikkaus muutaman viime vuoden aikana estivät häntä pelaamasta usealla rintamalla. Hän ehti pelata 75 ottelua Romanian jalkapallomaajoukkueen paidassa ja tehdä niissä kolme maalia.


Ming- ja Qing-dynastioiden keisarilliset haudat on UNESCOn maailmanperintökohde Kiinassa. Se otettiin listalle vuonna 2000 ja sitä on laajennettu kahteen otteeseen vuosina 2003 ja 2004. Kohteeseen kuuluu 14 Ming- ja Qing-dynastian aikaista hautaa ja hautaryhmää.


title: Ming- ja Qing-dynastioiden keisarilliset haudat

text: Kohteeseen kuuluvat seuraavat haudat ja hautaryhmät:


title: Via Postumia

text: Via Postumia oli roomalainen sotilastie Gallia Cisalpinassa, nykyisessä Pohjois-Italiassa. Sen rakennutti roomalainen konsuli Postumius Albinus vuonna 148 eaa. Se yhdisti Ligurian rannikolla sijaitsevan Genovan Adrianmeren pohjukassa sijaitsevaan Aquileiaan kulkien Piacenzan, Cremonan, Veronan, Vicenzan ja Trevison kautta.


title: Aimee Graham

text: Aimee Graham (20. syyskuuta 1971, Milwaukee, Wisconsin) on yhdysvaltalainen näyttelijä. Hänen vanhempi sisarensa on näyttelijä Heather Graham. Hän on esiintynyt useissa elokuvissa ja televisiosarjoissa.